การประกอบธุรกิจ

บริษัท ผลิตไฟฟ้า จำกัด (มหาชน) หรือเอ็กโก ดำเนินธุรกิจในรูปบริษัทร่วมทุนหรือ Holding
Company
รายได้หลักจึงมาจากเงินปันผลในบริษัทย่อยและบริษัทร่วมที่ประกอบธุรกิจหลักในการผลิตและจำหน่ายกระแสไฟฟ้าภายใต้สัญญาซื้อขายไฟฟ้าระยะยาว
ทั้งภายในประเทศไทยและประเทศในภูมิภาคอาเซียน รวมถึงการให้บริการที่เกี่ยวข้องกับธุรกิจหลัก
และธุรกิจต่อเนื่องในด้านพลังงาน และธุรกิจน้ำ

1. เหตุการณ์สำคัญในรอบปี 

การลงทุนของเอ็กโกเป็นการลงทุนในโครงการระยะยาว โดย ณ วันที่ 31 ธันวาคม 2551
กลุ่มเอ็กโกมีโรงไฟฟ้าที่เริ่มดำเนินงานแล้วรวม 13 โรง
ซึ่งคิดเป็นกำลังผลิตติดตั้งตามสัดส่วนการถือหุ้นรวมจำนวน 3,967.6 เมกะวัตต์ หรือร้อยละ 13.27
ของกำลังผลิตติดตั้งรวมของประเทศไทย และมีกำลังผลิตเพิ่มขึ้นจำนวน 458.5
เมกะวัตต์เมื่อเทียบกับปี 2550 ซึ่งมีกำลังผลิตที่เดินเครื่องแล้วจำนวน 3,509.1 เมกะวัตต์
โดยมีเหตุการณ์ที่สำคัญ ดังนี้

1.  โรงไฟฟ้าแก่งคอย 2 หน่วยที่ 2 ซึ่งดำเนินการโดยบริษัท กัลฟ์ เพาเวอร์ เจเนอเรชั่น จำกัด
      (จีพีจี) กำลังผลิต 755.0 เมกะวัตต์ สามารถจ่ายไฟฟ้าเข้าระบบตั้งแต่วันที่ 27 กุมภาพันธ์
      2551 ก่อนกำหนดการเดินเครื่องเชิงพาณิชย์ในวันที่ 1 มีนาคม 2551

2.  บริษัท เอ็กโก อินเตอร์เนชั่นแนล (บีวีไอ) จำกัด (เอ็กโกบีวีไอ)
    ซึ่งเป็นบริษัทที่เอ็กโกถือหุ้นร้อยละ 100 ได้ซื้อหุ้นของ GPI Quezon Ltd. ในสัดส่วนร้อยละ
    90 ของหุ้นทั้งหมด ทำให้เอ็กโกบีวีไอ เป็นผู้ถือหุ้นโดยอ้อมของ Quezon Power
    (Philippines) Limited Company ซึ่งเป็นเจ้าของโรงไฟฟ้าถ่านหินกำลังผลิตติดตั้ง
    502.5 เมกะวัตต์ และระบบส่งที่เกี่ยวข้องในสาธารณรัฐฟิลิปปินส์ในสัดส่วนร้อยละ 23.4
    ซึ่งคิดเป็นกำลังผลิต 117.6 เมกะวัตต์ เมื่อวันที่ 29 พฤศจิกายน 2551 ทั้งนี้
    การลงทุนดังกล่าวสอดคล้องกับแผนธุรกิจของเอ็กโกในการลงทุนในธุรกิจไฟฟ้าในภูมิภาค
    โดยมุ่งเน้นการลงทุนในสินทรัพย์ที่ดำเนินการแล้วเพื่อเพิ่มรายได้ สร้างมูลค่าเพิ่มในระยะยาว
    และเพิ่มความหลากหลายให้กับสินทรัพย์ที่เอ็กโกถือหุ้นอยู่
    รวมทั้งเป็นการสร้างฐานการลงทุนในสาธารณรัฐฟิลิปปินส์ซึ่งเอ็กโกเห็นว่า
    จะเป็นการเพิ่มโอกาสในการสร้างความเติบโตในอนาคต

3.  เอ็กโกได้ขายหุ้นทั้งหมดในบริษัท เอ็กโก ร่วมทุนและพัฒนา จำกัด ซึ่งเป็นผู้ถือหุ้นของบริษัท
      อมตะ-เอ็กโก เพาเวอร์ จำกัด และบริษัท อมตะ เพาเวอร์ (บางปะกง) จำกัด เมื่อวันที่
      15 พฤษภาคม 2551
      เนื่องจากสินทรัพย์ดังกล่าวเป็นสินทรัพย์ซึ่งเติบโตเต็มที่แล้วและเอ็กโกเป็นผู้ถือหุ้นส่วนน้อย
      ซึ่งการขายหุ้นดังกล่าวจะทำให้เอ็กโกสามารถนำเงินและทรัพยากรที่ใช้ดูแลบริษัทดังกล่าวมาใช้สำหรับการลงทุนในธุรกิจใหม่ซึ่งมีโอกาสที่จะขยายการเติบโตและรายได้

4.  บริษัท เอ็กโก เอ็นจิเนียริ่ง แอนด์ เซอร์วิส
      จำกัดซึ่งเป็นบริษัทย่อยที่เอ็กโกถือหุ้นในสัดส่วนร้อยละ 100 ขายหุ้นทั้งหมดในบริษัท อมตะ
      เพาเวอร์-เอสโก เซอร์วิส
      จำกัดซึ่งเป็นบริษัทที่ให้บริการเดินเครื่องและบำรุงรักษาแก่โรงไฟฟ้าที่บริษัท เอ็กโก
      ร่วมทุนและพัฒนา จำกัด ถือหุ้นอยู่เมื่อวันที่ 15 พฤษภาคม 2551 เช่นเดียวกัน

5.  โครงการโรงไฟฟ้าน้ำเทิน 2 ขนาดกำลังผลิตติดตั้ง 1,086.8 เมกะวัตต์
      ซึ่งพัฒนาโดยบริษัทน้ำเทิน 2 เพาเวอร์ จำกัด ซึ่งเป็นบริษัทที่เอ็กโกถือหุ้นในสัดส่วนร้อยละ
      25 มีความก้าวหน้างานก่อสร้าง ณ สิ้นปี 2551 คิดเป็นร้อยละ 95.1
      ซึ่งเป็นไปตามแผนงาน และคาดว่าจะสามารถเริ่มเดินเครื่องเชิงพาณิชย์ได้ในเดือนธันวาคม
      2552

    2. กลุ่มธุรกิจ

    เอ็กโกจัดประเภทการลงทุนเป็น 4 กลุ่มธุรกิจ ได้แก่ ธุรกิจผู้ผลิตไฟฟ้าเอกชนรายใหญ่
    (ไอพีพี) ธุรกิจผู้ผลิตไฟฟ้ารายเล็ก (เอสพีพี) ธุรกิจผู้ผลิตไฟฟ้าต่างประเทศ และธุรกิจอื่นๆ
    ทั้งนี้ กลุ่มธุรกิจ 3 กลุ่มแรกมีผลิตภัณฑ์หลักชนิดเดียวกัน คือกระแสไฟฟ้า
    แต่แบ่งกลุ่มตามขนาดและที่ตั้งของแหล่งผลิตไฟฟ้า สำหรับกลุ่มธุรกิจอื่น ๆ นั้น
    ประกอบด้วยธุรกิจ 2 ประเภทคือธุรกิจการให้บริการ และธุรกิจน้ำ ซึ่งมีรายละเอียด ดังนี้

    2.1 พลังงานไฟฟ้า

    2.1.1 ลักษณะผลิตภัณฑ์หรือบริการ

    พลังงานไฟฟ้า คือพลังงานแปรรูปที่สะอาดและใช้งานได้สะดวก
    สามารถเปลี่ยนเป็นพลังงานอื่นได้ง่าย
    พลังงานไฟฟ้าเป็นปัจจัยสำคัญต่อการประกอบธุรกิจทั้งด้านอุตสาหกรรม การเกษตร
    การสื่อสารและการท่องเที่ยว
    การผลิตไฟฟ้าให้พอเพียงกับความต้องการใช้งานจึงเป็นสิ่งจำเป็น
    การผลิตไฟฟ้าในประเทศไทยในปัจจุบัน สามารถแบ่งเป็น 2 ประเภทคือ

    1. ประเภทไม่ใช้เชื้อเพลิง ได้แก่ โรงไฟฟ้าพลังน้ำ
    และโรงไฟฟ้าพลังงานธรรมชาติจากต้นพลังงานที่ไม่หมดสิ้น เช่นพลังงานแสงอาทิตย์
    พลังงานลม และพลังความร้อนใต้พิภพ

    2. ประเภทใช้เชื้อเพลิง ได้แก่ โรงไฟฟ้าพลังไอน้ำ โรงไฟฟ้ากังหันแก๊ส
    และโรงไฟฟ้าพลังความร้อนร่วม

    ก. ประเภทโรงไฟฟ้า

    ประเภทของโรงไฟฟ้าที่กลุ่มเอ็กโกดำเนินการมี ดังนี้

1.  โรงไฟฟ้าพลังน้ำ: เป็นการนำทรัพยากรน้ำมาใช้ให้เกิดประโยชน์ในการผลิตไฟฟ้า
    โดยอาศัยความเร็วและแรงดันสูงมาหมุนกังหันน้ำ

  โรงไฟฟ้าในกลุ่มนี้คือ โรงไฟฟ้าน้ำเทิน 2

2.  โรงไฟฟ้าพลังความร้อน: เป็นโรงไฟฟ้าที่ใช้พลังความร้อนจากการเผาไหม้
    โรงไฟฟ้าที่ใช้พลังความร้อนจากการเผาไหม้เชื้อเพลิงหลายชนิด อาจเป็นก๊าซธรรมชาติ
    ถ่านหิน หรือน้ำมันเตา เป็นเชื้อเพลิงให้ความร้อนแก่น้ำจนเดือดเป็นไอน้ำแรงดันสูง
    แล้วไปฉุดเรื่องกำเนิดไฟฟ้าให้หมุน ทำให้เกิดกระแสไฟฟ้า
    ในการเดินเครื่องโรงไฟฟ้าประเภทนี้
    แต่ละครั้งจะต้องใช้เวลานานหลายชั่วโมงนับตั้งแต่เริ่มจุดเตาเผาเพื่อต้มน้ำ
    จนกระทั่งเดินเครื่องจ่ายไฟฟ้าได้ จึงเหมาะที่จะใช้เป็นโรงไฟฟ้าฐาน
    ที่ใช้เดินเครื่องแต่ละครั้งเป็นเวลานาน

  โรงไฟฟ้าในกลุ่มนี้คือ โรงไฟฟ้าพลังความร้อนขนอมหน่วยที่ 1 และ 2 โรงไฟฟ้าบีแอลซีพีหน่วยที่
  1 และ 2 และโรงไฟฟ้าเควซอน

3.  โรงไฟฟ้ากังหันก๊าซ:
    เป็นโรงไฟฟ้าที่ใช้หลักการเผาไหม้เชื้อเพลิงในห้องอัดอากาศให้มีแรงดันสูงไปขับเครื่องกังหันก๊าซ
    แล้วไปฉุดเครื่องกังหันก๊าซให้หมุนเพื่อผลิตกระแสไฟฟ้า เชื้อเพลิงที่ใช้ได้แก่
    ก๊าซธรรมชาติหรือน้ำมันดีเซล โรงไฟฟ้าประเภทนี้สามารถเดินเครื่องได้อย่างรวดเร็ว
    จึงเหมาะที่จะใช้เป็นโรงไฟฟ้าสำรองเพื่อเดินเครื่องในช่วงที่มีความต้องการไฟฟ้าสูงสุดของระบบ

  กลุ่มเอ็กโกไม่มีโรงไฟฟ้าในประเภทนี้

4.  โรงไฟฟ้าพลังความร้อนร่วม:
    เป็นโรงไฟฟ้าที่นำเอาเครื่องกังหันก๊าซและเครื่องกังหันไอน้ำมาใช้ร่วมกัน
    โดยนำความร้อนจากไอเสียที่ออกจากเครื่องกังหันก๊าซที่มีความร้อนสูงไปผ่านหม้อน้ำ
    แล้วถ่ายเทความร้อนให้กับน้ำ ทำให้น้ำเดือดกลายเป็นไอ
    เพื่อไปขับกังหันไอน้ำซึ่งต่ออยู่กับเพลาของเครื่องกำเนิดไฟฟ้าทำให้สามารถผลิตไฟฟ้าออกมาได้อีกครั้ง

  โรงไฟฟ้าในกลุ่มนี้คือ โรงไฟฟ้าระยองชุดที่ 1-4 โรงไฟฟ้าพลังความร้อนร่วมขนอมหน่วยที่ 3
  และโรงไฟฟ้าจีพีจีชุดที่ 1 และ 2

5.  โรงไฟฟ้าดีเซล: เป็นโรงไฟฟ้าพลังความร้อนประเภทหนึ่งที่ใช้น้ำมันเป็นเชื้อเพลิง
    มีหลักการทำงานเหมือนกับเครื่องยนต์ในรถยนต์ทั่วไป
    โดยอาศัยหลักการสันดาปของน้ำมันดีเซลที่ถูกฉีดเข้าไปในกระบอกสูบของเครื่องยนต์ที่ถูกอัดอากาศจนมีอุณหภูมิสูง
    ซึ่งเรียกว่าจังหวะอัด ในขณะเดียวกัน
    น้ำมันดีเซลที่ถูกฉีดเข้าไปจะเกิดการสันดาปกับความร้อนและเกิดระเบิด
    ดันให้ลูกสูบเคลื่อนที่ลงไปหมุนเพลาข้อเหวี่ยง ซึ่งต่อกับเพลาของเครื่องยนต์
    ทำให้เพลาของเครื่องยนต์หมุน
    เครื่องกำเนิดไฟฟ้าซึ่งเชื่อมต่อกับเพลาของเครื่องยนต์ก็จะหมุนตามและผลิตไฟฟ้าออกมา

  โรงไฟฟ้าในกลุ่มนี้คือ โรงไฟฟ้าดับบลิวเอ็มพีซี และโรงไฟฟ้าเอสทีพีซีในสาธารณรัฐฟิลิปปินส์

6.  โรงไฟฟ้าระบบการผลิตพลังงานความร้อนและไฟฟ้าร่วมกัน (Cogeneration):
    เป็นโรงไฟฟ้าขนาดกลางที่ผลิตทั้งพลังงานไฟฟ้าและพลังงานความร้อนในเวลาเดียวกันจากโรงไฟฟ้าหนึ่ง
    ซึ่งเป็นการแปลงพลังงานปฐมภูมิไปเป็นพลังงานไฟฟ้าและพลังงานความร้อน
    ที่สามารถนำไปใช้ประโยชน์ได้ (useful heat energy) ภายในกระบวนการผลิตเดียวกัน
    ตามกระบวนการทางอุณหพลศาสตร์ (Thermodynamics)

  โรงไฟฟ้าในกลุ่มนี้คือ โรงไฟฟ้าเอ็กโกโคเจน โรงไฟฟ้าจีซีซี โรงไฟฟ้าเคเอ็นซีซี
  และโรงไฟฟ้าเอสซีซี

7.  โรงไฟฟ้าพลังงานหมุนเวียน: เป็นโรงไฟฟ้าพลังงานนอกรูปแบบ (Non-Conventional
    Energy) เช่น พลังลม พลังแสงอาทิตย์ พลังน้ำขนาดเล็ก (Mini Hydro) เป็นต้น
    หรือใช้กากหรือเศษวัสดุเหลือใช้ในการเกษตร
    กากจากการผลิตผลิตภัณฑ์อุตสาหกรรมหรือการเกษตร
    ผลิตภัณฑ์ที่แปรรูปมาจากกากหรือเศษวัสดุเหลือใช้จากการเกษตร
    การผลิตผลิตภัณฑ์อุตสาหกรรมหรือการเกษตร ขยะมูลฝอย ไม้จากการปลูกป่าเป็นเชื้อเพลิง
    หรือพลังงานที่เหลือทิ้ง เช่น
    ไอน้ำที่เหลือจากกระบวนการผลิตผลิตภัณฑ์อุตสาหกรรมหรือการเกษตร หรือ พลังงานสูญเสีย
    เช่น ความร้อนจากไอเสียเครื่องยนต์ หรือพลังงานที่เป็นผลพลอยได้ เช่น
    พลังงานกลซึ่งเป็นผลพลอยได้จากการปรับลดความดันของก๊าซธรรมชาติ

  โรงไฟฟ้าในกลุ่มนี้คือ โรงไฟฟ้าร้อยเอ็ดกรีน ซึ่งใช้แกลบเป็นเชื้อเพลิง และโรงไฟฟ้าจีวายจี
  ซึ่งใช้เศษไม้ยางพาราเป็นเชื้อเพลิง

ข. การคิดราคาค่าไฟฟ้า

กฟผ. ใช้หลักเกณฑ์การคิดค่ากระแสไฟฟ้าดังนี้

  โรงไฟฟ้าไอพีพี แบ่งราคาออกเป็น 2 ส่วน ดังนี้

1.  ค่าพลังไฟฟ้า (Capacity Payment) (กรณี บฟร.) หรือค่าความพร้อมจ่ายพลังไฟฟ้า
    (Availability Payment) (กรณี บฟข. บีแอลซีพี และจีพีจี) ซึ่งเป็นค่าตอบแทนที่ กฟผ.
    จ่ายให้แก่โรงไฟฟ้าเป็นรายเดือนในการรักษาระดับความพร้อมจ่ายไฟฟ้าของโรงไฟฟ้า
    โดยไม่คำนึงว่า กฟผ. จะซื้อพลังงานไฟฟ้าจากโรงไฟฟ้าหรือไม่ ซึ่งค่าพลังไฟฟ้า
    หรือค่าความพร้อมจ่ายพลังไฟฟ้า (แล้วแต่กรณี)
    จะครอบคลุมต้นทุนการเงินของเงินลงทุนในโรงไฟฟ้า รวมถึงการชำระคืนเงินต้นและดอกเบี้ย
    ค่าใช้จ่ายคงที่ในการผลิตและบำรุงรักษา ค่าใช้จ่ายในการบริหาร ค่าบำรุงรักษาหลัก
    และผลตอบแทนสำหรับส่วนของผู้ถือหุ้น

2.  ค่าพลังงานไฟฟ้า (Energy Payment)
    ซึ่งถือเป็นค่าตอบแทนตามปริมาณพลังงานไฟฟ้าที่ส่งมอบจริง
    ค่าพลังงานไฟฟ้านี้จะครอบคลุมค่าใช้จ่ายผันแปรในการผลิตและบำรุงรักษา

    โรงไฟฟ้าเอสพีพี แบ่งราคาออกเป็น 2 ส่วนเช่นกัน ดังนี้

1.  ค่าพลังไฟฟ้า (Capacity Payment) เป็นค่าตอบแทนที่ลูกค้าจ่ายให้ผู้ผลิตไฟฟ้าเป็นรายเดือน
    โดยไม่คำนึงว่าลูกค้าจะซื้อพลังงานไฟฟ้าจากผู้ผลิตไฟฟ้าหรือไม่ อย่างไรก็ตาม
    การกำหนดค่าพลังไฟฟ้าจะแตกต่างกันระหว่าง กฟผ. กับบริษัทลูกค้า โดยค่าพลังไฟฟ้าที่คิดจาก
    กฟผ. จะกำหนดจากต้นทุนการเงินของเงินลงทุนในโรงไฟฟ้าที่ กฟผ.
    สามารถหลีกเลี่ยงได้ในอนาคต (Long Run Avoided Capacity Cost)
    จากการรับซื้อพลังไฟฟ้าจากผู้ผลิตไฟฟ้าในระบบ SPP
    ส่วนค่าพลังไฟฟ้าที่คิดจากบริษัทลูกค้าจะคำนวณจากปริมาณพลังไฟฟ้าตามสัญญาสำหรับบริษัทลูกค้าทั่วไป
    ทั้งนี้
    การคำนวณค่าพลังไฟฟ้าดังกล่าวจะเปลี่ยนแปลงตามโครงสร้างราคาของการไฟฟ้าส่วนภูมิภาค
    (กฟภ.)

2.  ค่าพลังงานไฟฟ้า (Energy Payment) เป็นค่าตอบแทนตามปริมาณพลังงานไฟฟ้าที่ส่งมอบจริง
    โดยค่าพลังงานไฟฟ้าที่คิดจาก กฟผ. จะครอบคลุมค่าใช้จ่ายผันแปรในการผลิตและบำรุงรักษา
    ในขณะที่ค่าพลังงานไฟฟ้าที่คิดจากบริษัทลูกค้าทั่วไปจะเปลี่ยนแปลงตามโครงสร้างราคาของ
    กฟภ.

    สำหรับราคาค่าไฟฟ้าในสาธารณรัฐฟิลิปปินส์ซึ่งขายให้ National Power Corporation
    (NPC) นั้น จะถูกแบ่งออกเป็น 4 ส่วน ได้แก่

- Capital Recovery Fee เป็นค่าตอบแทนที่ NPC จ่ายให้แก่โรงไฟฟ้าเป็นรายเดือน
โดยครอบคลุมต้นทุนการเงินของเงินลงทุนในโรงไฟฟ้า

- Fixed Operation and Management Fee เป็นค่าตอบแทนที่ NPC จ่ายให้แก่โรงไฟฟ้า
เป็นรายเดือน โดยครอบคลุมค่าใช้จ่ายคงที่ในการผลิตและบำรุงรักษาโรงไฟฟ้า

- Infrastructure Fee เป็นค่าตอบแทนที่ NPC จ่ายให้แก่โรงไฟฟ้า เป็นรายเดือน
โดยครอบคลุมค่าใช้จ่ายสำหรับระบบสายส่งไฟฟ้าที่ เอสพีพีซี เป็นเจ้าของ

- Energy Fee เป็นค่าตอบแทนตามปริมาณพลังงานไฟฟ้าที่ส่งมอบจริง
โดยค่าพลังงานไฟฟ้านี้จะครอบคลุม ค่าใช้จ่ายผันแปรในการผลิตไฟฟ้า

จะคำนวณค่าไฟฟ้าตามสูตรที่กำหนดโดยอิงตามเงินเหรียญสหรัฐส่วนหนึ่งและเงินฟิลิปปินส์เปโซอีกส่วนหนึ่ง

ค. สิทธิหรือข้อจำกัดในการประกอบธุรกิจ

นอกจากสัญญาซื้อขายไฟฟ้ากับ กฟผ. แล้ว
โรงไฟฟ้าของกลุ่มเอ็กโกในประเทศไทยได้รับบัตรส่งเสริมการลงทุน
โดยในกลุ่มไอพีพีได้รับบัตรส่งเสริมการลงทุนประเภท 7.36 กิจการผลิตไฟฟ้าระบบ Independent
Power Producer (IPP) ซึ่งมีสาระสำคัญหลัก ดังนี้

สิทธิประโยชน์

1.  ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
    8 ปีนับจากวันที่เริ่มมีรายได้จากการประกอบกิจการนั้น

2.  ได้รับยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณเพื่อเสียภาษีเงินได้นิติบุคคล
    ตลอดระยะเวลาที่ได้รับยกเว้นภาษีเงินได้นิติบุคคล

3.  ได้รับลดหย่อนภาษีเงินได้นิติบุคคลสำหรับกำไรสุทธิที่ได้รับจากการลงทุนในอัตราร้อยละ 50
    ของอัตราปกติ มีกำหนดเวลา 5
    ปีนับจากวันที่พ้นกำหนดระยะเวลาที่ได้รับยกเว้นภาษีเงินได้นิติบุคคล

เงื่อนไข

-   บุคคลผู้มีสัญชาติไทยต้องถือหุ้นรวมกันไม่น้อยกว่าร้อยละ 51 ของทุนจดทะเบียน

-   ทุนจดทะเบียนต้องไม่น้อยกว่าที่กำหนดไว้

-   ต้องตั้งโรงงานในท้องที่ที่กำหนดภายในระยะเวลา 15
    ปีนับแต่วันเปิดดำเนินการจะย้ายโรงงานไปตั้งในท้องที่อื่นไม่ได้
    เว้นแต่จะได้รับอนุญาตจากคณะกรรมการ

สำหรับรายละเอียดของบัตรส่งเสริมการลงทุนของแต่ละบริษัท มี ดังนี้

+------------------+-----------+-----------+-----------+-------------+
| รายการ           | บฟร.      | บฟข.      | บีแอลซีพี    | จีพีจี         |
+==================+===========+===========+===========+=============+
| วันที่ได้รับ          | 20 เมษายน | 26 กันยายน | 1 ตุลาคม   | 3 มิถุนายน    |
| การอนุมัติการส่งเสริม | 2538      | 2539      | 2541      | 2548        |
+------------------+-----------+-----------+-----------+-------------+
| บัตรส่งเสริมการลงทุน | เลขที่      | เลขที่      | เลขที่      | เลขที่        |
|                  | 1440/2538 | 1742/2539 | 1499/2543 | 1660(2)     |
|                  |           |           |           | /2548       |
|                  | 15 มิถุนายน | 6         | 21 สิงหาคม |             |
|                  | 2538      | พฤศจิกายน  | 2543      | 25 กรกฎาคม  |
|                  |           | 2539      |           | 2548        |
+------------------+-----------+-----------+-----------+-------------+
| ระยะเ            | 7 ธันวาคม  | 26 กันยายน | 1 ตุลาคม   | 3 พฤศจิกายน  |
| วลาที่ได้รับยกเว้นภาษี | 2537–6    | 2539–25   | 2549–     | 2549 – 2    |
| 8 ปี              | ธันวาคม    | กันยายน    |           | พฤศจิกายน    |
|                  | 2545      | 2547      | 30 กันยายน | 2557        |
|                  |           |           | 2557      |             |
+------------------+-----------+-----------+-----------+-------------+
| ทุนจด             | 4,700     | 4,710     | 12,000    | 1,850       |
| ทะเบียนขั้นต่ำที่กำหนด | ล้านบาท    | ล้านบาท    | ล้านบาท    | ล้านบาท      |
|                  |           |           |           | โดยจะต้องเพ  |
|                  |           |           |           | ิ่มทุนจดทะเบียน |
|                  |           |           |           | เป็นไม่น้อยกว่า |
|                  |           |           |           | 9,030       |
|                  |           |           |           | ล้านบาท      |
|                  |           |           |           | และชำระเต็ม  |
|                  |           |           |           | มูลค่าหุ้นก่อนวัน |
|                  |           |           |           | เปิดดำเนินการ |
+------------------+-----------+-----------+-----------+-------------+
| ท                | จ         | จังหวัดนคร  | จ         | จังหวัดสระบุรี  |
| ้องที่สถานที่ตั้งที่กำหนด | ังหวัดระยอง | ศรีธรรมราช | ังหวัดระยอง |             |
+------------------+-----------+-----------+-----------+-------------+

2.1.2 การตลาดและภาวะการแข่งขัน

ก. การผลิตและระบบส่งไฟฟ้า

กฟผ. เป็นผู้รับผิดชอบในการผลิตและส่งกระแสไฟฟ้า
เพื่อตอบสนองความต้องการใช้ไฟฟ้าของทั้งประเทศ โดยมีแหล่งผลิตคือโรงไฟฟ้าต่างๆของ
กฟผ.เอง รวมกับรับซื้อไฟฟ้าจากผู้ผลิตเอกชน
สาธารณรัฐประชาธิปไตยประชาชนลาวและประเทศมาเลเซีย หลังจากนั้นจึงขายไฟฟ้าให้แก่ผู้ซื้อ คือ
การไฟฟ้านครหลวง (กฟน.) การไฟฟ้าส่วนภูมิภาค (กฟภ.) และลูกค้าตรง
(โรงงานอุตสาหกรรมบางแห่งที่กำหนดโดยพระราชกฤษฎีกา) ทั้งนี้ กฟผ.
จะทำการส่งพลังงานไฟฟ้าผ่านสถานีไฟฟ้าแรงสูงต่างๆ โดย กฟน. และ กฟภ.
จะเป็นหน่วยงานที่รับผิดชอบในระบบจำหน่าย (Distribution) และการขายปลีก (Retail)
ให้แก่ประชาชนทั่วไป โดยรับซื้อไฟฟ้าจาก กฟผ. ที่จุดเชื่อมต่อ และส่งเข้าสถานีไฟฟ้าย่อย
เพื่อกระจายให้ผู้ใช้ไฟฟ้า

ปัจจุบันโรงไฟฟ้าของ กฟผ.มีทั้งสิ้น 36 โรง เป็นโรงไฟฟ้าที่กระจายอยู่ตามภาคต่างๆ ทั่วประเทศ
โดยเป็นโรงไฟฟ้าประเภทโรงไฟฟ้าพลังน้ำมากที่สุด รองลงมาคือ โรงไฟฟ้าพลังความร้อนร่วม
และโรงไฟฟ้าพลังความร้อน ทั้งนี้ โรงไฟฟ้าประเภทพลังความร้อนมีกำลังผลิตติดตั้งสูงที่สุด

อย่างไรก็ตาม ตั้งแต่ปี พ.ศ. 2535 รัฐบาลได้ส่งเสริมให้เอกชนมีบทบาทในการผลิตไฟฟ้า
โดยคณะกรรมการนโยบายพลังงานแห่งชาติได้เห็นชอบให้มีการจัดตั้งเอ็กโก
และได้เห็นชอบระเบียบการรับซื้อไฟฟ้าจากผู้ผลิตรายเล็ก (“SPP”)
รวมทั้งนโยบายการรับซื้อไฟฟ้าจากผู้ผลิตไฟฟ้าเอกชนรายใหญ่หรือผู้ผลิตไฟฟ้าอิสระ (“IPP”) ทั้งนี้
การรับซื้อไฟฟ้าจาก IPP และ SPP จะช่วยลดภาระการลงทุนของ กฟผ. ในการผลิตไฟฟ้าได้

ข. การรับซื้อไฟฟ้าจากผู้ผลิตไฟฟ้าเอกชนรายเล็ก (Small Power Producer : SPP)

การรับซื้อไฟฟ้าจากผู้ผลิตไฟฟ้าเอกชนรายเล็ก
จะเป็นลักษณะของการที่ผู้ผลิตไฟฟ้าเอกชนรายเล็กผลิตกระแสไฟฟ้าใช้ในโรงงานของตนเองหรือขายให้กับโรงงานในบริเวณใกล้เคียงส่วนหนึ่ง
และขายให้กับ กฟผ. ซึ่งมีปริมาณการเสนอขายระหว่าง 10-90 เมกะวัตต์
โดยใช้ระบบการผลิตพลังงานความร้อนและไฟฟ้าร่วมกัน (Cogeneration)
ซึ่งส่วนใหญ่จะใช้ก๊าซธรรมชาติและถ่านหินเป็นเชื้อเพลิง หรือใช้พลังงานหมุนเวียน (Renewable
Energy) เช่น กาก หรือ เศษวัสดุเหลือใช้ทางการเกษตร ขยะ ก๊าซชีวภาพ พลังงานแสงอาทิตย์
เป็นเชื้อเพลิง ซึ่งจะทำให้การใช้พลังงานในประเทศมีประสิทธิภาพเพิ่มขึ้นโดย ณ เดือนธันวาคม
2551 มีจำนวนผู้ผลิตไฟฟ้ารายเล็กที่ดำเนินการทั้งสิ้น 90 ราย คิดเป็นปริมาณพลังไฟฟ้ารวม
4,203.02 เมกะวัตต์ แบ่งเป็นสัญญาประเภท Firm (การทำสัญญาซื้อขาย 5 ปีขึ้นไป
และมีการกำหนดพลังไฟฟ้า) จำนวน 64 ราย ปริมาณ 3,839.6เมกะวัตต์ และสัญญาประเภท
Non-Firm (ไม่กำหนดพลังไฟฟ้า) จำนวน 26 ราย ปริมาณ 363.42 เมกะวัตต์ ในจำนวน 90
รายนี้ แบ่งเป็นผู้ผลิตรายเล็กที่จำหน่ายไฟฟ้าเข้าระบบแล้ว 60 ราย รวม 2,285.52 เมกะวัตต์
(สัญญาประเภท Firm 41 ราย 2,079.10 เมกะวัตต์ และสัญญาประเภท Non-Firm 19 ราย
รวม 206.42 เมกะวัตต์)

ค. การรับซื้อไฟฟ้าจากผู้ผลิตไฟฟ้าเอกชนรายใหญ่ (Independent Power Producer : IPP)

สืบเนื่องจากแผนพัฒนาฯ ฉบับที่ 7
กฟผ.ได้เปิดโอกาสให้เอกชนลงทุนในโครงการโรงไฟฟ้าในรูปแบบของผู้ผลิตไฟฟ้าเอกชนรายใหญ่
โดยเปิดให้ผู้ผลิตไฟฟ้าเอกชนรายใหญ่ยื่นข้อเสนอโครงการผลิตไฟฟ้า
เพื่อให้มีการแข่งขันทางด้านเทคโนโลยี สถานที่ตั้ง แหล่งผลิต ชนิดของเชื้อเพลิงที่ใช้
และราคาซื้อขายไฟฟ้า
จากการคัดเลือกผู้เข้าประมูลตามโครงการรับซื้อไฟฟ้าจากผู้ผลิตไฟฟ้าเอกชนรายใหญ่
กฟผ.ได้ลงนามในสัญญาซื้อขายไฟฟ้ากับผู้ผลิตไฟฟ้าเอกชนรายใหญ่ จำนวน 7 ราย กำลังผลิตรวม
6,677.5 เมกะวัตต์

ปัจจุบันมีโครงการ IPP ที่จ่ายไฟฟ้าเข้าระบบในเชิงพาณิชย์ 10 รายคือ บฟร. บฟข. บริษัท ไตร
เอ็นเนอยี่ จำกัด, บริษัท ผลิตไฟฟ้าอิสระ (ประเทศไทย) จำกัด, บริษัท อีสเทิร์น เพาเวอร์
จำกัด, บริษัทบีแอลซีพี เพาเวอร์ จำกัด, บริษัทกัลฟ์ เพาเวอร์เจนเนอเรชั่น จำกัด, บริษัท โกลว์
ไอพีพี จำกัด, บริษัทราชบุรีเพาเวอร์ จำกัดและบริษัท ผลิตไฟฟ้าราชบุรี จำกัด

เมื่อวันที่ 27 มิถุนายน 2550 กระทรวงพลังงานโดยสำนักงานนโยบายและแผนพลังงาน (สนพ.)
และคณะอนุกรรมการประเมินและคัดเลือกข้อเสนอการรับซื้อไฟฟ้าจากผู้ผลิตไฟฟ้าเอกชนรายใหญ่ได้ออกประกาศเชิญชวนการรับซื้อไฟฟ้าจากผู้ผลิตไฟฟ้าเอกชนรายใหญ่รอบที่
2 โดยได้จัดสรรกำลังการผลิตไฟฟ้าในช่วงปี 2555-2557 ให้ผู้ผลิตไฟฟ้าเอกชนรายใหญ่
จำนวนประมาณ 3,200 เมกะวัตต์

จากการพิจารณาของคณะอนุกรรมการฯ โดยใช้เกณท์ค่าไฟฟ้าเฉลี่ยต่ำที่สุด
คณะอนุกรรมการฯได้คัดเลือกข้อเสนอรวม 4 โครงการ ได้แก่ โครงการเก็คโค่วัน,
โครงการสยามเอ็นเนอร์ยี่, โครงการเพาเวอร์เจนเนอเรชั่นซัพพลาย
และโครงการเนชั่นแนลเพาเวอร์ซัพพลาย รวมเป็นกำลังการผลิต 4,400
เมกะวัตต์แต่เนื่องจากสภาพเศรษฐกิจและความต้องการใช้ไฟฟ้าที่ลดลง
คณะอนุกรรมการการประเมินและคัดเลือกข้อเสนอการรับซื้อไฟฟ้าจากเอกชน
จึงขอเลื่อนกำหนดวันเริ่มต้นซื้อขายไฟฟ้าเชิงพาณิชย์ จากบริษัท สยามเอ็นเนอร์ยี่ จำกัด ชุดที่1-2
และบริษัทเนชั่นแนลเพาเวอร์ซัพพลาย จำกัด ชุดที่ 1-4 ออกไปอีก 1 ปี
เพื่อให้ประเทศมีระดับกำลังผลิตไฟฟ้าสำรองอยู่ในระดับที่เหมาะสม

+------+-------------------+----------+-----------+------------------+
| โครง | บริษัท              | เชื้อเพลิง  | กำหนดผ    | กำหนดก           |
| การที่ |                   |          | ลิตเสนอขาย | ารจ่ายไฟฟ้าเข้าระบบ |
|      |                   |          |           |                  |
|      |                   |          | (         | (SCOD)           |
|      |                   |          | เมกะวัตต์)  |                  |
+------+-------------------+----------+-----------+------------------+
| 1    | เก็คโค่วัน           | ถ่านหิน    | 660       | พ.ย.. 2554       |
+------+-------------------+----------+-----------+------------------+
| 2    | สยามเอ็นเนอร์ยี่      | ก๊า       | 1,600     | มี.ค., ก.ย. 2556  |
|      |                   | ซธรรมชาติ |           |                  |
+------+-------------------+----------+-----------+------------------+
| 3    | เนช               | ถ่านหิน    | 540       | พ.ย. 2556/ มี.ค.  |
|      | ั่นแนลเพาเวอร์ซัพพลาย |          |           | 2557             |
+------+-------------------+----------+-----------+------------------+
| 4    | เพาเวอ            | ก๊า       | 1,600     | มิ.ย. / ธ.ค. 2557 |
|      | ร์เจนเนอเรชั่นซัพพลาย | ซธรรมชาติ |           |                  |
+------+-------------------+----------+-----------+------------------+
| รวม  |                   |          | 4,400     |                  |
+------+-------------------+----------+-----------+------------------+

ง. กำลังการผลิตรวมของประเทศ

ณ วันที่ 31 ธันวาคม 2551 ประเทศไทยมีกำลังผลิตติดตั้งรวมของระบบไฟฟ้าทั้งสิ้น 29,891.65
เมกะวัตต์ ประกอบด้วย

  ------------------------------------------------------------------------
  โรงไฟฟ้า                      กำลังผลิต          เชื้อเพลิง
                               (เมกะวัตต์)        
  ---------------------------- ---------------- --------------------------
  1. กำลังผลิตติดตั้งรวมของ กฟผ     15,020.96        น้ำมันเตา, ก๊าซธรรมชาติ,
                                                น้ำมันดีเซล,ลิกไนต์

  2. บริษัท ผลิตไฟฟ้าระยอง จำกัด    1,174.99         ก๊าซธรรมชาติ, น้ำมันดีเซล

  3. บริษัท ผลิตไฟฟ้าขนอม จำกัด     818.10           น้ำมันเตา, ก๊าซธรรมชาติ,
                                                น้ำมันดีเซล

  4. บริษัท ผลิตไฟฟ้าราชบุรี จำกัด    3,481.00         น้ำมันเตา, ก๊าซธรรมชาติ,
  (มหาชน)                                       น้ำมันดีเซล

  5. บริษัท ไตร เอ็นเนอยี่ จำกัด     700.00           ก๊าซธรรมชาติ

  6. บริษัท ผลิตไฟฟ้าอิสระ          700.00           ก๊าซธรรมชาติ
  (ประเทศไทย) จำกัด                              

  7. บริษัท โกลว์ ไอพีพี จำกัด       713.00           ก๊าซธรรมชาติ
  (บ่อวิน)                                        

  8. บริษัท อีสเทิร์น เพาเวอร์ จำกัด  350.00           ก๊าซธรรมชาติ

  9.                           214.00^(/1)      -
  โรงไฟฟ้าพลังน้ำเขื่อนน้ำเทิน-หินบุน                    

  10. โรงไฟฟ้าพลังน้ำเขื่อนห้วยเฮาะ  126.00^(/1)      -

  11. ผู้ผลิตรายเล็ก (Firm)        2,079.10         น้ำมันเตา, ก๊าซธรรมชาติ, ถ่านหิน

  12. สายส่งเชื่อมโยงไทย-มาเลเซีย  300.00           -

  13. บริษัท บีแอลซีพี เพาเวอร์ จำกัด 1,346.50         ถ่านหิน, น้ำมันดีเซล

  14. บริษัท                     1,468.00         ก๊าซธรรมชาติ
  กัลฟ์เพาเวอร์เจนเนอเรชั่น จำดัด                     

  15. บริษัท ราชบุรีเพาเวอร์ จำกัด   1,400.00         ก๊าซธรรมชาติ
  (ชุดที่1)                                        

  รวมกำลังผลิตติดตั้งของทั้งประเทศ    29,891.65        
  ------------------------------------------------------------------------

  ที่มา : กฟผ. หมายเหตุ ^(/1) เป็นกำลังผลิต ณ จุดส่งมอบ

จ. ความต้องการไฟฟ้ารวมของประเทศ

สถิติความต้องการใช้ไฟฟ้า

ความต้องการใช้ไฟฟ้าสูงสุด เป็นปริมาณไฟฟ้าที่ผู้บริโภคใช้รวมกันทั้งระบบสูงสุด ณ
วันใดวันหนึ่งของแต่ละปี และ จำนวนหน่วยที่ผลิต คือ
จำนวนหน่วยรวมที่โรงไฟฟ้าทั้งหมดผลิตในรอบระยะเวลาหนึ่ง ค่าทั้งสองขึ้นอยู่กับ สภาวะอากาศ
ช่วงเวลาที่ใช้ไฟฟ้า จำนวนของผู้ใช้ไฟฟ้า ภาวะเศรษฐกิจ เป็นต้น
จากอดีตจนถึงปัจจุบันความต้องการใช้ไฟฟ้าสูงสุดและจำนวนหน่วยที่ผลิต มีค่าดังนี้

+-------------+----------+-------+------+----------+--------+---+-------+
|             | คว       |       |      | จำนวน    |        |   |       |
|             | ามต้องการ |       |      | หน่วยที่ผลิต |        |   |       |
|             | ไฟฟ้าสูงสุด |       |      |          |        |   |       |
+=============+==========+=======+======+==========+========+===+=======+
| ปีงบประมาณ   | เมกะวัตต์  | เพิ่มขึ้น |      | ล้านหน่วย  | เพิ่มขึ้น  |   |       |
+-------------+----------+-------+------+----------+--------+---+-------+
|             |          | เม    | %    |          |   ล    |   | %     |
|             |          | กะวัตต์ |      |          | ้านหน่วย |   |       |
+-------------+----------+-------+------+----------+--------+---+-------+
| 2530        | 4,733.90 | 5     | 13   | 2        | 3,     |   | 1     |
|             |          | 53.00 | .23% | 8,193.16 | 413.63 |   | 3.78% |
+-------------+----------+-------+------+----------+--------+---+-------+
| 2531        | 5,444.00 | 7     | 15   | 3        | 3,     |   | 1     |
|             |          | 10.10 | .00% | 1,996.94 | 803.78 |   | 3.49% |
+-------------+----------+-------+------+----------+--------+---+-------+
| 2532        | 6,232.70 | 7     | 14   | 3        | 4,     |   | 1     |
|             |          | 88.70 | .49% | 6,457.09 | 460.15 |   | 3.94% |
+-------------+----------+-------+------+----------+--------+---+-------+
| 2533        | 7,093.70 | 8     | 13   | 4        | 6,     |   | 1     |
|             |          | 61.00 | .81% | 3,188.79 | 731.70 |   | 8.46% |
+-------------+----------+-------+------+----------+--------+---+-------+
| 2534        | 8,045.00 | 9     | 13   | 4        | 6,     |   | 1     |
|             |          | 51.30 | .41% | 9,225.03 | 036.24 |   | 3.98% |
+-------------+----------+-------+------+----------+--------+---+-------+
| 2535        | 8,876.90 | 8     | 10   | 5        | 6,     |   | 1     |
|             |          | 31.90 | .34% | 6,006.44 | 781.41 |   | 3.78% |
+-------------+----------+-------+------+----------+--------+---+-------+
| 2536        | 9,730.00 | 8     | 9    | 6        | 6,     |   | 1     |
|             |          | 53.10 | .61% | 2,179.73 | 173.29 |   | 1.02% |
+-------------+----------+-------+------+----------+--------+---+-------+
| 2537        | 1        | 9     | 10   | 6        | 7,     |   | 1     |
|             | 0,708.80 | 78.80 | .06% | 9,651.14 | 471.41 |   | 2.02% |
+-------------+----------+-------+------+----------+--------+---+-------+
| 2538        | 1        | 1,5   | 14   | 7        | 9,     |   | 1     |
|             | 2,267.90 | 59.10 | .56% | 8,880.37 | 229.23 |   | 3.25% |
+-------------+----------+-------+------+----------+--------+---+-------+
| 2539        | 1        | 1,0   | 8    | 8        | 7,     |   | 8.93% |
|             | 3,310.90 | 43.00 | .50% | 5,924.14 | 043.77 |   |       |
+-------------+----------+-------+------+----------+--------+---+-------+
| 2540        | 1        | 1,1   | 8    | 9        | 6,     |   | 7.91% |
|             | 4,506.30 | 95.40 | .98% | 2,724.66 | 800.52 |   |       |
+-------------+----------+-------+------+----------+--------+---+-------+
| 2541        | 1        | -3    | -2   | 9        | -      |   | -     |
|             | 4,179.90 | 26.40 | .25% | 2,134.44 | 590.22 |   | 0.64% |
+-------------+----------+-------+------+----------+--------+---+-------+
| 2542        | 1        | -4    | -3   | 9        | -1,    |   | -     |
|             | 3,712.40 | 67.50 | .30% | 0,413.99 | 720.45 |   | 1.87% |
+-------------+----------+-------+------+----------+--------+---+-------+
| 2543        | 1        | 1,2   | 8    | 9        | 6,     |   | 7.04% |
|             | 4,918.30 | 05.90 | .79% | 6,780.72 | 366.73 |   |       |
+-------------+----------+-------+------+----------+--------+---+-------+
| 2544        | 1        | 1,2   | 8    | 10       | 6,     |   | 6.60% |
|             | 6,126.40 | 08.10 | .10% | 3,165.20 | 384.48 |   |       |
+-------------+----------+-------+------+----------+--------+---+-------+
| 2545        | 1        | 5     | 3    | 10       | 5,     |   | 5.06% |
|             | 6,681.10 | 54.70 | .44% | 8,382.46 | 217.26 |   |       |
+-------------+----------+-------+------+----------+--------+---+-------+
| 2546        | 1        | 14    | 8    | 11       | 8,     |   | 7.64% |
|             | 8,121.40 | 40.30 | .63% | 6,669.98 | 280.70 |   |       |
+-------------+----------+-------+------+----------+--------+---+-------+
| 2547        | 1        | 1,2   | 6    | 12       | 11,    | 1 |       |
|             | 9,325.80 | 04.40 | .64% | 7,756.41 | 086.43 | 0 |       |
|             |          |       |      |          |        | . |       |
|             |          |       |      |          |        | 2 |       |
|             |          |       |      |          |        | 2 |       |
|             |          |       |      |          |        | % |       |
+-------------+----------+-------+------+----------+--------+---+-------+
| 2548        | 2        | 1,2   | 6    | 13       | 9,     | 5 |       |
|             | 0,537.50 | 11.70 | .26% | 4,893.25 | 097.85 | . |       |
|             |          |       |      |          |        | 5 |       |
|             |          |       |      |          |        | 8 |       |
|             |          |       |      |          |        | % |       |
+-------------+----------+-------+------+----------+--------+---+-------+
| 2549        | 2        | 5     | 2    | 14       | 7,     | 5 |       |
|             | 1,064.00 | 26.50 | .57% | 2,112.18 | 218.93 | . |       |
|             |          |       |      |          |        | 3 |       |
|             |          |       |      |          |        | 5 |       |
|             |          |       |      |          |        | % |       |
+-------------+----------+-------+------+----------+--------+---+-------+
| 2550        | 2        | 1,5   | 7    | 14       | 4,     | 3 |       |
|             | 2,586.10 | 22.10 | .22% | 6,884.92 | 772.74 | . |       |
|             |          |       |      |          |        | 3 |       |
|             |          |       |      |          |        | 5 |       |
|             |          |       |      |          |        | % |       |
+-------------+----------+-------+------+----------+--------+---+-------+
| 2551        | 2        | -     | -0   | 14       | 1,     | 1 |       |
|             | 2,568.20 | 17.90 | .08% | 8,435.98 | 551.06 | . |       |
|             |          |       |      |          |        | 0 |       |
|             |          |       |      |          |        | 5 |       |
|             |          |       |      |          |        | % |       |
+-------------+----------+-------+------+----------+--------+---+-------+

ที่มา : กฟผ.

การพยากรณ์ความต้องการใช้ไฟฟ้า

วิธีการพยากรณ์ความต้องการไฟฟ้าแบ่งออกเป็น 2 ส่วนคือ การพยากรณ์พลังงานไฟฟ้า
และการพยากรณ์พลังไฟฟ้าสูงสุด
โดยการพยากรณ์พลังงานไฟฟ้าจะใช้ข้อมูลดังที่กล่าวมาแล้วข้างต้นร่วมกับแบบจำลองทางคณิตศาสตร์ในการพยากรณ์
และสำหรับการพยากรณ์พลังไฟฟ้าสูงสุดจะใช้ข้อมูลพลังงานไฟฟ้าที่พยากรณ์ได้ร่วมกับลักษณะการใช้ไฟฟ้าของผู้ใช้แต่ละประเภท

กำลังผลิตพึ่งได้ (Dependable Capacity)

กำลังผลิตพึ่งได้ หมายถึง กำลังผลิตสูงสุดซึ่งระบบสามารถผลิตไฟฟ้าได้
ในช่วงระยะเวลาหนึ่งภายใต้สภาวะแวดล้อมที่จำกัด โดยกำลังผลิตพึ่งได้ของโรงไฟฟ้าพลังน้ำ
เป็นความสามารถในการผลิตเมื่อพิจารณาจากปริมาณน้ำในอ่างเก็บน้ำ
โดยคำนึงถึงข้อมูลของปริมาณน้ำในอดีตด้วย
ส่วนกำลังผลิตพึ่งได้ของโรงไฟฟ้าพลังความร้อนเป็นความสามารถในการผลิตเมื่อพิจารณาถึงสภาวะแวดล้อมหลายๆ
สภาวะ (ข้อจำกัดของสภาวะแวดล้อม)
ที่ทำให้โรงไฟฟ้าพลังความร้อนไม่สามารถผลิตได้เต็มกำลังผลิต

กำลังผลิตสำรอง (Reserve Margins)

กำลังผลิตสำรองเกิดจากการที่กำลังผลิตพึ่งได้ของระบบมากกว่าความต้องการไฟฟ้าสูงสุด (Peak
Demand) หรืออีกนัยหนึ่งกำลังผลิตสำรอง คือ
ผลต่างระหว่างกำลังผลิตพึ่งได้กับความต้องการไฟฟ้าสูงสุดของระบบต่อปีหารด้วยความต้องการไฟฟ้าสูงสุด
โดยแสดงเป็นอัตราร้อยละ โดยทั่วๆ ไป กฟผ. ต้องการรักษาระดับกำลังผลิตสำรองที่อัตราร้อยละ
15 เพื่อให้เกิดความมั่นใจว่า กฟผ. มีกำลังการผลิตเพียงพอ

ตารางต่อไปนี้แสดงให้เห็นถึงระดับกำลังผลิตสำรองของ กฟผ.จากปีงบประมาณ 2534
ถึงปีงบประมาณ 2551 จะเห็นได้ว่า ในปีงบประมาณ 2534-2540
ความต้องการไฟฟ้าของประเทศได้เพิ่มขึ้นอย่างรวดเร็ว
จึงทำให้กำลังผลิตสำรองของระบบลดลงต่ำกว่าระดับที่กฟผ. ต้องการรักษาไว้ สำหรับปีงบประมาณ
2541 นั้น เนื่องจากภาวะเศรษฐกิจถดถอย และการผันผวนของค่าเงินบาท
ธุรกิจหลายประเภทต้องปิดตัวลง หรือชะลอการผลิตและชะลอการขยายงานออกไปโดยไม่มีกำหนด
ทำให้การใช้ไฟฟ้าของประเทศลดลงอย่างมาก กำลังผลิตสำรองจึงเพิ่มขึ้น ซึ่ง กฟผ.
ได้เริ่มแก้ปัญหากำลังผลิตสำรองล้นระบบโดยเจรจาให้ โรงไฟฟ้า SPP IPP
เลื่อนการก่อสร้างออกไป 1-4 ปี
และปรับแผนพัฒนากำลังการผลิตโดยเลื่อนการก่อสร้างโรงไฟฟ้าที่ยังไม่ได้เริ่มก่อสร้าง
และหยุดโรงไฟฟ้าบางแห่งชั่วคราว (Cold Standby)

  ------------------------------- ---------------------------------------
  ปีงบประมาณ                       กำลังผลิตสำรอง (ร้อยละ)

  2534                            12.08

  2535                            14.00

  2536                            17.42

  2537                            15.08

  2538                            12.69

  2539                            17.54

  2540                            14.77

  2541                            22.44

  2542                            34.46

  2543                            33.44

  2544                            35.64

  2545                            28.0

  2546                            35.1

  2547                            26.8

  2548                            19.9

  2549                            13.7

  2550                            21.9

  2551                            23.8
  ------------------------------- ---------------------------------------

ที่มา: กฟผ.

แผนพัฒนากำลังผลิตไฟฟ้าของ กฟผ. (EGAT’s PDP)

ตามโครงสร้างอุตสาหกรรมไฟฟ้า ณ ปัจจุบัน กฟผ.
เป็นผู้รับผิดชอบในการจัดหาไฟฟ้าให้เพียงพอต่อความต้องการใช้ไฟฟ้าในอนาคต ดังนั้น ในแต่ละปี
กฟผ.จะจัดเตรียมแผนพัฒนากำลังผลิตไฟฟ้าซึ่งประกอบด้วย แผนลงทุนโครงการโรงไฟฟ้า
และแผนลงทุนโครงการระบบส่ง โดยสำหรับโครงการโรงไฟฟ้าจะแยกออกเป็นส่วนที่ กฟผ.
ดำเนินการเอง และส่วนที่เอกชนดำเนินการ
การจัดเตรียมแผนดังกล่าวมีวัตถุประสงค์เพื่อจัดเตรียมไฟฟ้าให้เพียงพอต่อความต้องการไฟฟ้าในอนาคต
ซึ่งอ้างอิงจากข้อมูลการพยากรณ์ความต้องการไฟฟ้า และให้มีต้นทุนที่ต่ำที่สุด อย่างไรก็ตาม
เนื่องจากระบบไฟฟ้ามีลักษณะเฉพาะตัว ดังนั้น
การจัดเตรียมแผนดังกล่าวจะมีการพิจารณาถึงเงื่อนไขทางด้านเทคนิค ความมั่นคงของระบบ
และการกระจายชนิดเชื้อเพลิงที่เหมาะสมด้วย

กฟผ. ได้จัดทำแผนพัฒนากำลังการผลิตไฟฟ้าของประเทศไทย พ.ศ. 2550-2564 (PDP2007)
ตามกรอบนโยบายของกระทรวงพลังงานด้านต่างๆ เช่น การกระจายแหล่งเชื้อเพลิง
การรับซื้อไฟฟ้าจากประเทศเพื่อนบ้าน เป็นต้น ต่อมากระทรวงพลังงาน
โดยสำนักงานนโยบายและแผนพลังงาน (สนพ.) ได้ดำเนินการคัดเลือกผู้ผลิตไฟฟ้าเอกชนรายใหญ่
(IPP) รวมทั้งพิจารณารับซื้อไฟฟ้า จากผู้ผลิตไฟฟ้าเอกชนรายเล็ก (SPP) ประเภท
Co-generation และประเภทพลังงานหมุนเวียน ทำให้ กฟผ.ได้ทำการปรับปรุงแผน PDP 2007
ให้สอดคล้องกับสถานการณ์ขณะนั้น เรียกว่า “แผนพัฒนากำลังผลิตไฟฟ้าของประเทศไทย พ.ศ.
2550-2564 ฉบับปรับปรุงครั้งที่ 1 หรือ PDP 2007 (Revision 1)”
แผนฯดังกล่าวกระทรวงพลังงานได้นำเสนอ กพช.และคณะรัฐมนตรีแล้วเมื่อเดือนธันวาคม 2550

เนื่องจากสภาวะเศรษฐกิจที่ชะลอตัวและความต้องการใช้ไฟฟ้ามีแนวโน้มต่ำกว่าที่ประมาณการ
รวมทั้งโครงการที่พัฒนาในสาธารณรัฐประชาธิปไตยประชาชนลาว
ที่ได้ลงนามบันทึกความเข้าใจเรื่องอัตราค่าไฟฟ้า บางโครงการหมดอายุ
ซึ่งจะต้องมีการปรับปรุงและเจรจาราคาใหม่
รวมทั้งปริมาณกำลังผลิตไฟฟ้าสำรองของประเทศอยู่ในเกณฑ์ที่สูง โดยขณะนี้ กฟผ.
ได้ดำเนินการปรับปรุงแผน PDP2007: ฉบับปรับปรุงครั้งที่ 1 อีกครั้งหนึ่ง
เพื่อให้สอดคล้องกับสถานการณ์ปัจจุบัน ซึ่งเรียกแผนฯใหม่นี้ว่า เรียกว่า “
แผนพัฒนากำลังผลิตไฟฟ้าของประเทศไทย พ.ศ. 2551-2564 ฉบับปรับปรุงครั้งที่ 2 หรือ PDP
2007 (Revision 2) ” คาดว่าจะแล้วเสร็จในเดือนมกราคม 2552

อุตสาหกรรมไฟฟ้าในภาคกลาง

โรงไฟฟ้าในประเทศทั้งหมดของกลุ่มเอ็กโกยกเว้นโรงไฟฟ้าขนอมและโรงไฟฟ้าจีวายจี
ตั้งอยู่ในบริเวณภาคกลางของระบบ กฟผ. ซึ่งครอบคลุม 22 จังหวัด แบ่งเป็น 4 บริเวณหลัก ได้แก่

1) รอบนอกของกรุงเทพฯ และจังหวัดใกล้เคียง

2) บริเวณภาคตะวันออก

3) บริเวณภาคตะวันตก

4) บริเวณภาคกลางตอนล่าง

กำลังผลิตไฟฟ้าของภาคกลาง ณ วันที่ 31 ธันวาคม 2551 มีจำนวน 21,268.61 เมกะวัตต์
ประกอบด้วย

  ---------------------------------------- ----------------- ------------
  กำลังผลิตของรวม ของ กฟผ.                   8,001.32          เมกะวัตต์

  รับจาก บฟร.                               1,174.99          เมกะวัตต์

  รับจากบริษัท ผลิตไฟฟ้าราชบุรี จำกัด (มหาชน)      3,481.00          เมกะวัตต์

  รับจากบริษัท ไตร เอ็นเนอยี่ จำกัด               700.00            เมกะวัตต์

  รับจากบริษัท ผลิตไฟฟ้าอิสระ (ประเทศไทย) จำกัด   700.00            เมกะวัตต์

  รับจากบริษัท โกลว์ ไอพีพี จำกัด (บ่อวิน)          713.00            เมกะวัตต์

  รับจากบริษัท อีสเทิร์น เพาเวอร์ จำกัด            350.00            เมกะวัตต์

  รับจากบริษัท บีแอลซีพี เพาเวอร์ จำกัด            1,346.50          เมกะวัตต์

  รับจากบริษัท กัลฟ์เพาเวอร์เจนเนอเรชั่น จำกัด      1,468.00          เมกะวัตต์

  รับจากบริษัท ราชบุรีเพาเวอร์ จำกัด (ชุดที่1)       1,400.00          เมกะวัตต์

  รับจากผู้ผลิตรายเล็ก                          1,933.80          เมกะวัตต์

  รวมเป็นกำลังผลิตทั้งหมด                       21,268.61         เมกะวัตต์
  ---------------------------------------- ----------------- ------------

อุตสาหกรรมไฟฟ้าในภาคใต้

โรงไฟฟ้าของกลุ่มเอ็กโกในภาคใต้ได้แก่ บฟข. และโรงไฟฟ้าจีวายจี
กำลังผลิตไฟฟ้าหลักในภาคใต้ได้มาจาก บฟข. และระบบส่งไฟฟ้าเชื่อมโยงจากภาคกลาง นอกจากนี้
กำลังผลิตเสริมในช่วงที่ความต้องการไฟฟ้าสูงสุดได้มาจากโรงไฟฟ้าพลังน้ำเขื่อนบางลางและเขื่อนรัชชประภา
รวมทั้งระบบไฟฟ้าภาคใต้ยังเชื่อมโยงกับระบบไฟฟ้าของประเทศมาเลเซียเพื่อเป็นการแลกเปลี่ยนพลังงานไฟฟ้าระหว่างประเทศเพื่อนบ้านในภาวะฉุกเฉิน
หรือกรณีจำเป็น

กำลังผลิตไฟฟ้าภาคใต้ ณ วันที่ 31 ธันวาคม 2551 มีจำนวน 2,754.58 เมกะวัตต์ ประกอบด้วย

  ------------------------------- ------------------ --------------------
  กำลังผลิตรวมของ กฟผ.              1,607.48           เมกะวัตต์

  สายส่งไทย-มาเลเซีย                300.00             เมกะวัตต์

  รับจาก บฟข.                      818.10             เมกะวัตต์

  รับจากผู้ผลิตรายเล็ก                 29.00              เมกะวัตต์

  รวมกำลังผลิตทั้งหมด                 2,754.58           เมกะวัตต์
  ------------------------------- ------------------ --------------------

จ. การแข่งขัน

ส่วนแบ่งตลาดของบริษัทเมื่อเทียบกับคู่แข่ง

ณ วันที่ 31 ธันวาคม 2551 เอ็กโก มีกำลังผลิตติดตั้งที่ดำเนินการแล้วจำนวน 3.967.6 เมกะวัตต์
จากโรงไฟฟ้า 13 โรง ในจำนวนนี้ เอ็กโกได้จำหน่ายไฟให้กับ กฟผ.
ตามสัญญาซื้อขายไฟฟ้าเป็นจำนวน 3,589.5 เมกะวัตต์คิดเป็นร้อยละ 12.01 ของกำลังผลิตทั้งหมด
และหากพิจารณาเฉพาะกำลังผลิตจากโรงไฟฟ้าในกลุ่มไอพีพี ได้แก่ บฟร, บฟข, โรงไฟฟ้าบีแอลซีพี
และโรงไฟฟ้าจีพีจี จะคิดเป็นร้อยละ 11.34 ของกำลังการผลิตทั้งประเทศ

เอ็กโกมีอัตราการเจริญเติบโตอย่างต่อเนื่อง โดยการขยายการลงทุนผ่านโครงการต่างๆ
ส่งผลให้ส่วนแบ่งทางการตลาดของบริษัทในธุรกิจผลิตและจำหน่ายกระแสไฟฟ้าในประเทศไทยเพิ่มขึ้นและยังสร้างการเจริญเติบโตของรายได้และกำไรจากการลงทุนของบริษัทอย่างต่อเนื่องและมีเสถียรภาพ

สถานภาพในการแข่งขันของอุตสาหกรรม

เอ็กโกเป็นผู้ผลิตไฟฟ้าเอกชนรายใหญ่รายแรกของประเทศไทย ดำเนินการในลักษณะบริษัทโฮลดิ้ง
ที่มีการลงทุนในบริษัทย่อยหรือบริษัทร่วมต่างๆ เอ็กโกและบริษัทย่อยถือเป็นหน่วยงานแรกที่แปรรูปจาก
กฟผ. มาเป็นบริษัทเอกชน ทำให้กลุ่มเอ็กโกยังอยู่ในสถานภาพที่ได้เปรียบคู่แข่ง
เนื่องจากเหตุผลต่างๆดังนี้

1.  เอ็กโกได้รับความน่าเชื่อถือจากสถาบันการเงินและนักลงทุน

2.  บุคลากรของเอ็กโกส่วนใหญ่ได้รับการโอนมาจาก กฟผ.
    ซึ่งเป็นแหล่งผลิตบุคลากรทางด้านอุตสาหกรรมไฟฟ้าเพียงแห่งเดียวในประเทศ
    ทำให้สามารถปฏิบัติงานได้อย่างมีประสิทธิภาพ เมื่อเปรียบเทียบกับคู่แข่งขันที่เพิ่งจัดตั้งใหม่
    ที่ยังคงต้องจัดหาบุคลากร ซึ่งอาจจะยังไม่เพียงพอ หรือต้องจัดหาด้วยค่าใช้จ่ายที่สูง
    หรืออาจต้องใช้ระยะเวลาในการฝึกอบรม

    โอกาสของผู้ที่จะเข้ามาเป็นคู่แข่งขันรายใหม่

    โอกาสที่ผู้ประกอบการรายใหม่จะเข้ามาในอุตสาหกรรมคงเป็นไปได้ยาก
    (ยกเว้นบริษัทที่ลงทุนทางด้านไฟฟ้าต่างชาติ) เนื่องจากข้อจำกัดดังต่อไปนี้

1.  ข้อจำกัดทางด้านเงินลงทุน การก่อสร้างโรงไฟฟ้าต้องใช้เงินลงทุนจำนวนมาก
    ผู้ที่จะเข้ามาในธุรกิจต้องมีความแข็งแกร่งทางด้านการเงินอย่างมาก

2.  ข้อจำกัดทางด้านบุคลากร บุคลากรในอุตสาหกรรมนี้ยังมีอยู่จำกัด การจัดหาบุคลากรทำได้ยาก
    หรือต้องใช้ค่าใช้จ่ายที่สูง

การแข่งขันในอนาคต

การแข่งขันในอุตสาหกรรมผลิตไฟฟ้าในอนาคตจะมีความเข้มข้นมากขึ้น
เนื่องจากความต้องการไฟฟ้ามีอัตราการเพิ่มขึ้นที่ลดลง
และมีการรับซื้อพลังงานจากประเทศเพื่อนบ้านมากขึ้น
ทำให้ปริมาณการรับซื้อไฟฟ้าจากโรงไฟฟ้าเอกชนแห่งใหม่จะลดลง ประกอบกับสถานที่ตั้งโรงไฟฟ้า
เชื้อเพลิงที่ใช้ในการผลิตไฟฟ้า และราคาค่ากระแสไฟฟ้าเป็นปัจจัยที่สำคัญที่จะทำให้ชนะการประมูล
เอ็กโกจึงต้องเตรียมความพร้อมในในการแข่งขัน
โดยนำแนวปฏิบัติที่เป็นเลิศมาใช้ในการบริหารธุรกิจอย่างต่อเนื่องเพื่อเพิ่มสมรรถนะการแข่งขัน

2.1.3 การจัดหาผลิตภัณฑ์หรือบริการ

เอ็กโกมีนโยบายที่จะผลิตกระแสไฟฟ้าให้มีคุณภาพสูงสุด โดยจะดำเนินงานตามสัญญา
และคำนึงถึงสิ่งแวดล้อมและความปลอดภัย ภายใต้หัวข้อนี้
จะขออธิบายถึงการจัดหาผลิตภัณฑ์และบริการของโรงไฟฟ้ากลุ่มไอพีพี
ซึ่งเป็นโรงไฟฟ้าหลักในกลุ่มบริษัท ดังนี้

กำลังผลิต ปริมาณการผลิต และอัตรากำลังการผลิต

ปริมาณการผลิต และอัตรากำลังการผลิตไฟฟ้าของโรงไฟฟ้ากลุ่มไอพีพีในช่วงปี 2549-2551 ดังนี้

  -------------------------------------------------------------------------------
                                 หน่วย           2551        2550       2549
  ------------------------------ -------------- ----------- ---------- ----------
  โรงไฟฟ้าระยอง                                                         

  ปริมาณการผลิตที่สามารถผลิตได้^(/1)   ล้านกิโลวัตต์      9,304       10,103     10,103
                                 –ชั่วโมง                                

  ปริมาณที่ผลิตจริง^(/2)              ล้านกิโลวัตต์      2,248       3,895      5,837
                                 –ชั่วโมง                                

  อัตราการใช้กำลังการผลิต            ร้อยละ          24.17       38.55      57.77

  อัตราเพิ่มของปริมาณการผลิต          ร้อยละ          -42.26      -33.27     -8.70

  โรงไฟฟ้าขนอม                                                          

  ปริมาณการผลิตที่สามารถผลิตได้^(/1)   ล้านกิโลวัตต์      6,486       6,174      5,527
                                 –ชั่วโมง                                

  ปริมาณที่ผลิตจริง^(/2)              ล้านกิโลวัตต์      5,577       6,006      5,349
                                 –ชั่วโมง                                

  อัตราการใช้กำลังการผลิต            ร้อยละ          85.98       97.27      96.77

  อัตราเพิ่มของปริมาณการผลิต          ร้อยละ          -7.14       12.28      0.10

  โรงไฟฟ้าบีแอลซีพี                                                        

  ปริมาณการผลิตที่สามารถผลิตได้^(/1)   ล้านกิโลวัตต์      11,052      11,052     1,179
                                 –ชั่วโมง                                

  ปริมาณที่ผลิตจริง^(/2)              ล้านกิโลวัตต์      10,174.59   9,722.80   1,137.51
                                 –ชั่วโมง                                

  อัตราการใช้กำลังการผลิต            ร้อยละ          92.06       87.97      96.43

  อัตราเพิ่มของปริมาณการผลิต          ร้อยละ          4.65        754.75     -

  โรงไฟฟ้าจีพีจี^(/3)                                                      

  ปริมาณการผลิตที่สามารถผลิตได้^(/1)   ล้านกิโลวัตต์      9,173.12    3,582.44   -
                                 –ชั่วโมง                                

  ปริมาณที่ผลิตจริง^(/2)              ล้านกิโลวัตต์      8,960.32    3,501.97   -
                                 –ชั่วโมง                                

  อัตราการใช้กำลังการผลิต            ร้อยละ          97.68       97.75      -

  อัตราเพิ่มของปริมาณการผลิต          ร้อยละ          155.86      -          -
  -------------------------------------------------------------------------------

หมายเหตุ

  ^(/1) ปริมาณการผลิตที่โรงไฟฟ้าสามารถผลิตไฟฟ้าได้ทั้งหมดในแต่ละปี (Available
  Capacity) โดยคิดจากจำนวนชั่วโมงทั้งหมด หักด้วยจำนวนชั่วโมงที่ต้องหยุดซ่อมเครื่องตามแผน

  ^(/2) ปริมาณการผลิตที่โรงไฟฟ้าผลิตไฟฟ้า และจ่ายไฟฟ้าเข้าระบบของ กฟผ. ได้ในแต่ละปี
  (Dispatching Net Generation)
  จะขึ้นอยู่กับความพร้อมจ่ายของโรงไฟฟ้าและการสั่งจ่ายของศูนย์ควบคุมระบบกำลังไฟฟ้าของ
  กฟผ. ซึ่งสั่งให้จ่ายไฟฟ้าตามความต้องการของการใช้ไฟฟ้าในแต่ละช่วงเวลา
  ทั้งนี้โรงไฟฟ้าแต่ละโรง ทำการเดินเครื่องผลิตไฟฟ้าตลอด 24 ชั่วโมง

  ^(/3) ปี 2549-2550 เป็นช่วงทดสอบการเดินเครื่องโรงไฟฟ้าจีพีจี ชุดที่ 1
  โดยได้รับค่าทดสอบการเดินเครื่อง (Commissioning Fuel Payment)
  ซึ่งเป็นค่าตอบแทนตามปริมาณเชื้อเพลิงในขณะทดสอบ ชุดที่ 1 เริ่มจำหน่ายเชิงพาณิชย์ในวันที่ 5
  พฤษภาคม 2550 ชุดที่ 2 เริ่มจำหน่ายเชิงพาณิชย์ในวันที่ 1 มีนาคม 2551

วัตถุดิบ

วัตถุดิบที่สำคัญในการผลิตกระแสไฟฟ้าคือ เชื้อเพลิง ที่ประกอบด้วย ก๊าซธรรมชาติ และน้ำมันเตา
ซึ่งเป็นเชื้อเพลิงหลัก (Primary Fuel) และมีน้ำมันดีเซลเป็นเชื้อเพลิงสำรอง (Secondary
Fuel) แล้ว ยังมีน้ำ และสารเคมีต่างๆ เช่น สารปรับคุณภาพน้ำ สารเติมแต่งในเชื้อเพลิง (Fuel
Additive) ซึ่งมีส่วนสำคัญในกระบวนการผลิตด้วยเช่นกัน ซึ่งสามารถสรุปได้ ดังนี้

(1) ก๊าซธรรมชาติ

ก๊าซธรรมชาติเป็นเชื้อเพลิงหลัก (Primary Fuel)
ที่ใช้สำหรับโรงไฟฟ้าประเภทพลังความร้อนและประเภทพลังความร้อนร่วม ในส่วนของ บฟร. และ
บฟข. นั้น สัญญาซื้อขายไฟฟ้ากำหนดไว้ว่า ในระยะแรก กฟผ. จะเป็นผู้จัดหาก๊าซธรรมชาติให้กับ
บฟร. และ บฟข. โดย กฟผ. จะเป็นผู้ชำระค่าก๊าซธรรมชาติให้กับบริษัท ปตท. จำกัด (มหาชน)
โดยตรง ตามจำนวนก๊าซธรรมชาติที่ใช้จริง ทั้งนี้ อัตราความร้อน (Heat Rate)
ในการผลิตไฟฟ้าที่เกิดขึ้นจริงต้องไม่เกินอัตราความร้อนที่ระบุไว้ตามสัญญาซื้อขายไฟฟ้าระหว่าง
กฟผ. กับ บฟร. และ บฟข.
ในกรณีที่อัตราความร้อนที่เกิดขึ้นจริงสูงเกินกว่าอัตราที่กำหนดไว้ตามสัญญา บฟร. และ บฟข.
จะต้องรับผิดชอบค่าก๊าซธรรมชาติส่วนเพิ่มที่เกินกว่าปริมาณที่ควรจะเป็น ทั้งนี้ เมื่อใดที่ บฟร. และ
บฟข. มีสัญญาซื้อขายก๊าซธรรมชาติโดยตรงกับ ปตท. แล้ว บฟร. และ บฟข.
จะเป็นผู้รับผิดชอบในการชำระค่าก๊าซธรรมชาติเอง และผ่านค่าก๊าซธรรมชาติไปให้ กฟผ.
ในสูตรคำนวณค่าพลังงานไฟฟ้า

สำหรับโรงไฟฟ้าจีพีจี นั้น บริษัท ปตท. จำกัด (มหาชน)
จะเป็นผู้จัดหากาซธรรมชาติให้กับโรงไฟฟ้าจีพีจีตามปริมาณและราคาที่กำหนดไว้ในสัญญาซื้อขายก๊าซธรรมชาติระหว่างปตท.
และโรงไฟฟ้าจีพีจี ซึ่งกฟผ.
จะจ่ายค่าเชื้อเพลิงให้แก่โรงไฟฟ้าจีพีจีในรูปของค่าพลังงานไฟฟ้าโดยใช้อัตราความร้อน (Heat
Rate) ในการผลิตไฟฟ้าที่กำหนดไว้ตามสัญญาซื้อขายไฟฟ้าระหว่าง กฟผ. กับโรงไฟฟ้าจีพีจี

(2) ถ่านหิน

ถ่านหินบิทูมินัสเป็นเชื้อเพลิงที่ใช้สำหรับโรงไฟฟ้าบีแอลซีพี
ซึ่งเป็นถ่านหินคุณภาพดีนำเข้ามาจากต่างประเทศและทำการขนส่งมายังท่าเรือน้ำลึกของโรงไฟฟ้าบีแอลซีพี
โดยราคาของถ่านหินจะผันแปรตามค่าความร้อนในแต่ละเที่ยวการขนส่ง
ทั้งนี้สัญญาซื้อขายไฟฟ้ากำหนดไว้ว่า
โรงไฟฟ้าบีแอลซีพีจะต้องสำรองถ่านหินไว้ให้เพียงพอกับการเดินเครื่องเต็มกำลังการผลิตเป็นเวลา
30 วัน

(3) น้ำมันเตา

โรงไฟฟ้าขนอมใช้น้ำมันเตาเป็นเชื้อเพลิงสำหรับโรงไฟฟ้าประเภทพลังความร้อนหน่วยที่ 1 และ 2
ซึ่งโดยปกติใช้ก๊าซธรรมชาติเป็นเชื้อเพลิงหลักอย่างไรก็ตาม น้ำมันเตานี้จะถูกนำมาใช้เป็นเชื้อเพลิง
ก็ต่อเมื่อปริมาณก๊าซธรรมชาติมีไม่เพียงพอ โดย บฟข.
ได้สำรองน้ำมันเตาไว้ให้เพียงพอสำหรับใช้ในการเดินเครื่องเต็มกำลังการผลิตเป็นเวลา 7 วัน

(4) น้ำมันดีเซล

น้ำมันดีเซลจะถูกใช้เป็นเชื้อเพลิงสำรองในกรณีที่ปริมาณเชื้อเพลิงหลักไม่เพียงพอสำหรับโรงไฟฟ้าประเภทพลังความร้อนร่วม
และใช้ในกรณีทดลองเดินเครื่องและหลังจากการซ่อมบำรุง โดยสัญญาซื้อขายไฟฟ้ากำหนดไว้ว่า
บฟร. บฟข. และโรงไฟฟ้าจีพีจี
จะต้องเตรียมน้ำมันดีเซลสำรองไว้ให้เพียงพอกับการเดินเครื่องเต็มกำลังการผลิตเป็นเวลา 3 วัน
โดยที่ บฟร. และ บฟข. จะเดินเครื่องโดยใช้น้ำมันดีเซลนี้เมื่อ กฟผ. สั่งการเท่านั้น

สำหรับโรงไฟฟ้าบีแอลซีพีจะใช้น้ำมันดีเซลเพื่อการ Start up
โรงไฟฟ้าหรือเดินเครื่องที่โหลดต่ำกว่า 25%
เท่านั้นจึงมีการสำรองน้ำมันดีเซลตามความจำเป็นในแต่ละปีเท่านั้น

(5) น้ำ

โรงไฟฟ้าแต่ละแห่งได้ดำเนินการจัดหาน้ำที่ใช้เพื่อการอุปโภคบริโภคภายในพื้นที่โครงการ ดังนี้

บฟร.: โรงไฟฟ้าซื้อน้ำจากบริษัท จัดการและพัฒนาทรัพยากรน้ำภาคตะวันออก จำกัด (มหาชน)
จากอ่างเก็บน้ำดอกกราย อำเภอปลวกแดง จังหวัดระยอง
นอกจากนี้ภายในบริเวณโรงไฟฟ้าพลังความร้อนร่วมระยอง
ยังได้ขุดอ่างเก็บน้ำสำรองไว้ใช้ในยามฉุกเฉิน ที่ขนาดความจุ 0.2 ล้านลูกบาศก์เมตร
ซึ่งใช้เนื้อที่ประมาณ 50 ไร่ สามารถสำรองน้ำไว้ใช้ได้ประมาณ 7 วัน
และในโรงไฟฟ้ายังมีหน่วยผลิตน้ำประปา ซึ่งสามารถผลิตน้ำประปาได้สูงสุดวันละ 43,200
ลูกบาศก์เมตร ทั้งนี้ น้ำที่ใช้ที่เกี่ยวข้องกับกระบวนการผลิตกระแสไฟฟ้าของโรงไฟฟ้าระยองนั้น
ประกอบด้วยน้ำสำหรับหม้อผลิตไอน้ำ และน้ำสำหรับการหล่อเย็นของโรงไฟฟ้า

บฟข.: ในปัจจุบันโรงไฟฟ้าพลังความร้อนใช้น้ำจากคลองบ้านกลางเป็นแหล่งน้ำหลัก
และน้ำจากคลองท่าตกเป็นแหล่งน้ำสำรองอีกสายหนึ่ง สำหรับอ่างเก็บน้ำคลองบ้านกลางมีเนื้อที่ 111
ไร่ 3 งาน 42 ตารางวา ซึ่งมีความสามารถเก็บน้ำที่ขนาดความจุ 0.4 ล้านลูกบาศก์เมตร
อยู่ห่างจากโรงไฟฟ้าประมาณ 9-10 กิโลเมตร นอกจากนี้ บฟข. ได้สร้างอ่างเก็บน้ำบ้านบางคู
ซึ่งเป็นอ่างเก็บน้ำแห่งใหม่ความจุ 0.4 ล้านลูกบาศก์เมตรเพิ่มอีกแห่งหนึ่ง มีเนื้อที่ 114 ไร่ 1 งาน
19.10 ตารางวา อยู่ห่างจากโรงไฟฟ้าขนอมประมาณ 6 กิโลเมตร

บีแอลซีพี: น้ำดิบที่ใช้ในการเดินเครื่องโรงไฟฟ้าซื้อจาก การนิคมอุตสาหกรรมแห่งประเทศไทย
(กนอ.) และมีปริมาณน้ำสำรองภายในพื้นที่โรงไฟฟ้าประมาณ3วัน
นอกจากนี้ยังมีโรงแปลงน้ำทะเลให้เป็นน้ำจืด (Desalination Plant) แต่จะใช้ในกรณีที่
กนอ.ไม่สามารถจัดส่งน้ำจืดได้เพียงพอกับความต้องการเท่านั้น (Back up source)

จีพีจี: น้ำที่ใช้เพื่อการอุปโภคบริโภคภายในพื้นที่โครงการ นั้นสูบจากแม่น้ำป่าสัก นอกจากนี้
ภายในบริเวณโรงไฟฟ้า ยังได้ขุดอ่างเก็บน้ำสำรองไว้ใช้ในยามฉุกเฉิน ที่ขนาดความจุ 1.3
ล้านลูกบาศก์เมตร ซึ่งใช้เนื้อที่ประมาณ 120 ไร่ สามารถสำรองน้ำไว้ใช้ได้ประมาณ 30 วัน
และในโรงไฟฟ้ายังมีหน่วยผลิตน้ำประปา ซึ่งสามารถผลิตน้ำประปาได้สูงสุดวันละ 54,413
ลูกบาศก์เมตร

(6) สารเคมี

สารเคมีส่วนใหญ่ที่ใช้ในโรงไฟฟ้าเป็นสารเคมีสำหรับปรับคุณภาพน้ำ ได้แก่ Hydrazene
ซึ่งใช้ในหม้อน้ำ (Boiler) และกรดไฮโดรคลอริก (HCL) กรดซัลฟูลริก (H2SO4)
และโซเดียมไฮดร็อกไซด์ (NaOH) ซึ่งใช้ในการ Regenerate เรซิน และปรับสภาพน้ำเสีย
โพลีอลูมิเนียมคลอไรด์ (PAC.) สำหรับระบบผลิตน้ำประปา
โดยสารเคมีเหล่านี้ซื้อจากผู้ผลิตภายในประเทศ

2.2 ธุรกิจอื่นๆ

บริษัทในกลุ่มเอ็กโกที่จัดอยู่ในกลุ่มธุรกิจอี่นมี 3 บริษัท ได้แก่ บริษัท เอ็กโก เอ็นจิเนียริ่ง แอนด์
เซอร์วิส จำกัด บริษัท เอ็กคอมธารา จำกัด และ บริษัท
จัดการและพัฒนาทรัพยากรน้ำภาคตะวันออก จำกัด (มหาชน)

2.2.1. ธุรกิจบริการ

เอ็กโกถือหุ้นในบริษัท เอ็กโก เอ็นจิเนียริ่ง แอนด์ เซอร์วิส จำกัด (เอสโก) ในสัดส่วนร้อยละ
100 เพื่อให้บริการในงานเดินเครื่อง บำรุงรักษา วิศวกรรม และก่อสร้าง
แก่อุตสาหกรรมประเภทต่าง ๆ ได้แก่ โรงไฟฟ้า โรงงานปิโตรเคมี โรงกลั่นน้ำมัน
และโรงงานอุตสาหกรรมด้านอื่น ๆ

ก. ลักษณะผลิตภัณฑ์และบริการ

งานด้านเดินเครื่องและบำรุงรักษา

เอสโกให้บริการแบบเต็มรูปแบบด้วยพนักงานเดินเครื่องและบำรุงรักษาที่มีประสิทธิภาพสูงโดยรับประกันค่าความพร้อมจ่ายในระดับสูง
ผลผลิตไฟฟ้าสูง ค่าความร้อนต่ำ รวมทั้งมีค่าใช้จ่ายที่เหมาะสม
ซึ่งเอสโกมีความชำนาญทั้งในด้านโรงไฟฟ้าพลังความร้อนและโรงไฟฟ้าพลังความร้อนร่วม
และสามารถให้บริการครอบคลุมตั้งแต่ระยะเริ่มต้นจนถึงขั้นตอนดำเนินการ

งานด้านบำรุงรักษา

ด้วยประสบการณ์และความชำนาญของทีมงาน
เอสโกสามารถให้บริการด้านบำรุงรักษาที่หลากหลายอุตสาหกรรมเช่น โรงไฟฟ้า โรงงานปิโตรเคมี
โรงกลั่นน้ำมันและก๊าซ โดยสามารถให้บริการที่เหมาะสมตามความต้องการของลูกค้าเช่น

-   งานบำรุงรักษาตามแผนที่กำหนด

-   งานบำรุงรักษาตามสัญญา

-   งานบำรุงรักษาเครื่องมือและอุปกรณ์

-   งานแก้ปัญหาที่จำเป็นเร่งด่วน

ซึ่งเอสโกมีความชำนาญทั้งในด้านงานบำรุงรักษาเครื่องกล งานไฟฟ้า
งานควบคุมอุปกรณ์และตรวจวัด รวมถึงงานบำรุงรักษาโรงไฟฟ้าแบบครบวงจร
และสามารถติดต่อเรียกใช้บริการได้ตลอด 24 ชั่วโมง

งานด้านวิศวกรรมและก่อสร้าง

เอสโกมีวิศวกรที่มีประสบการณ์ยาวนานทั้งด้านพัฒนาโครงการ บริหารโครงการ
โดยให้บริการทั้งในด้านงานโยธา เครื่องกล ไฟฟ้า ระบบควบคุม รวมทั้งงานทดสอบและติดตั้ง
โดยมีจุดแข็งในด้านงานติดตั้งและทดสอบโรงไฟฟ้าในส่วนอุปกรณ์สำคัญเช่น กังหันก๊าซ กังหันไอน้ำ
เครื่องกำเนิดไฟฟ้า หม้อน้ำและอื่นๆ นอกจากนั้นยังครอบคลุมถึงงานวิศวกรรมออกแบบ
จัดหาและก่อสร้าง ตั้งแต่โครงการขนาดเล็กถึงขนาดกลางเช่น สถานีสูบน้ำและสถานีไฟฟ้าย่อย
โดยสามารถรับผิดชอบในงานโครงการทั้งหมดตั้งแต่ งานเตรียมพื้นที่ งานโยธา งานโครงสร้าง
งานท่อ งานแท้งค์ งานติดตั้งอุปกรณ์ งานไฟฟ้าและเครื่องมือวัด งานทดสอบและติดตั้ง
รวมทั้งงานบริหารโครงการ

นอกจากนี้ เอสโกยังให้บริการอื่น ๆ เช่นงานควบคุมและประหยัดการใช้พลังงาน
งานบริการด้านเทคนิคและงานทดสอบเฉพาะทาง งานด้านฝึกอบรม เป็นต้น

ข. การตลาดและสภาพการแข่งขัน

เอสโกเป็นบริษัทให้บริการบำรุงรักษาที่มีส่วนแบ่งการตลาดในโรงไฟฟ้าขนาดเล็ก (SPP)
สูงสุดประมาณร้อยละ 90
เนื่องจากธุรกิจซ่อมบำรุงโรงไฟฟ้าเป็นธุรกิจที่ต้องใช้ผู้เชี่ยวชาญและมีความชำนาญสูง
เนื่องจากอุปกรณ์มีราคาสูงมาก ดังนั้น
ผู้ประกอบธุรกิจในด้านนี้จึงมีเพียงการไฟฟ้าฝ่ายผลิตแห่งประเทศไทย บริษัทผู้ผลิต (OEM)
และเอสโก ซึ่งมีความพร้อมในด้านบุคลากรและอุปกรณ์ เนื่องจากลูกค้าให้ความเชื่อมั่นในเรื่องฝีมือ
ความชำนาญและประสบการณ์ในงานเป็นสำคัญ
เอสโกจึงมีลูกค้าประจำในงานบำรุงรักษารวมทั้งลูกค้าใหม่เพิ่มขึ้นอย่างต่อเนื่อง
และลูกค้าเริ่มให้ความสนใจในการทำสัญญาระยะยาวเพิ่มมากขึ้น
สำหรับตลาดทางด้านอุปกรณ์อื่นๆที่ไม่ใช่อุปกรณ์หลักของโรงไฟฟ้ารวมทั้งโรงงานอุตสาหกรรมและปิโตรเคมีนั้น
แม้เอสโกยังต้องแข่งขันกับผู้รับเหมารายย่อยอื่นๆ ซึ่งมีอยู่เป็นจำนวนมาก แต่
เอสโกก็ยังได้รับงานในสัดส่วนที่ค่อนข้างมาก

สำหรับในงานเดินเครื่องและบำรุงรักษาโรงไฟฟ้า (O&M)
ตลาดยังมีปริมาณที่จำกัดเนื่องจากโรงไฟฟ้าเอกชนส่วนใหญ่ยังคงต้องการให้พนักงานเดินเครื่องและบำรุงรักษาเป็นคนของตนเอง

ส่วนงานด้านวิศวกรรมและก่อสร้าง
เอสโกยังมีความได้เปรียบในเรื่องมีความแข็งแกร่งทางด้านการเงินนอกเหนือจากบุคลากรที่มีประสบการณ์ในธุรกิจนี้อย่างยาวนาน
จึงทำให้ยังสามารถแข่งขันในตลาดนี้ได้

2.2.2 ธุรกิจน้ำ

เอ็กโกถือหุ้นในบริษัท เอ็กคอมธารา จำกัด (เอ็กคอมธารา) ผ่านเอสโกในสัดส่วนร้อยละ 70
เอ็กคอมธาราดำเนินธุรกิจผลิตและจำหน่ายน้ำประปาตามมาตรฐานอุตสาหกรรม (มอก.)
ให้สำนักงานประปาของการประปาส่วนภูมิภาค (กปภ.) ทั้ง 3 แห่ง ได้แก่ สำนักงานประปาปากท่อ
จังหวัดราชบุรี สำนักงานประปาดำเนินสะดวก จังหวัดราชบุรี และสำนักงานประปาสมุทรสงคราม
จังหวัดสมุทรสงคราม ตามสัญญาระยะยาว

ก. ลักษณะผลิตภัณฑ์และบริการ

เป็นการผลิตน้ำประปาตามมาตรฐานอุตสาหกรรม เพื่อจำหน่ายให้กับการประปาส่วนภูมิภาค
เพื่อทดแทนระบบผลิตน้ำประปาจากบ่อบาดาล
ซึ่งมีปัญหาเรื่องคุณภาพน้ำและมีผลกระทบต่อปัญหาแผ่นดินทรุดตัว
โดยมีโรงผลิตน้ำประปากำลังผลิตรวม 36,000 ลบ.ม.ต่อวัน ได้แก่ โรงผลิตน้ำประปาหลักเมือง
และโรงผลิตน้ำประปาแพงพวยซึ่งจำหน่ายให้กับสำนักงานประปาในจังหวัดราชบุรีและสมุทรสงคราม
ตามสัญญาระยะยาว 30 ปี นับจากวันที่ 7 เม.ย. 2544 ทั้งนี้บริษัทได้รับการส่งเสริมการลงทุน
จากคณะกรรมการส่งเสริมการลงทุน เมื่อวันที่ 6 ธันวาคม 2543 โดยได้รับสิทธิประโยชน์
ดังต่อไปนี้คือ

1.  ได้รับอนุญาตให้นำคนต่างด้าว ซึ่งเป็นช่างฝีมือหรือผู้ชำนาญการเข้ามาในราชอาณาจักรได้
    และทำงานเฉพาะตำแหน่งหน้าที่การงานทำงานตามที่คณะกรรมการเห็นชอบ

2.  ได้รับยกเว้นอากรขาเข้าสำหรับเครื่องจักรตามที่คณะกรรมการอนุมัติ

3.  ได้รับยกเว้นภาษีเงินได้นิติบุคคลสำหรับกำไรสุทธิมีระยะเวลา 8
    ปีนับจากวันที่เริ่มมีรายได้จากการประกอบกิจการ

4.  ได้รับยกเว้นไม่ต้องนำเงินปันผลที่ได้จากกิจการที่ได้รับการส่งเสริมไปคำนวณเพื่อเสียภาษีเงินตลอดระยะเวลาที่ได้รับยกเว้นภาษีเงินได้นิติบุคคล

5.  ได้รับอนุญาตให้นำหรือส่งเงินออกนอกราชอาณาจักรเป็นเงินตราต่างประเทศ

ข. การตลาดและภาวะการแข่งขัน

เนื่องจากเป็นการผลิตและจำหน่ายน้ำประปาระยะยาวให้กับลูกค้ารายเดียวคือ กปภ.
ซึ่งมีสัญญาระยะยาว 30 ปี จึงไม่มีปัญหาการแข่งขันในด้านการตลาด
โดยบริษัทให้ความสำคัญกับการรักษาคุณภาพในการผลิตน้ำประปาอย่างต่อเนื่อง
ซึ่งสามารถผลิตน้ำประปาได้ตามมาตรฐาน มอก.
และผ่านการรับรองจากกรมอนามัยกระทรวงสาธารณสุขว่าเป็น “น้ำประปาดื่มได้”
อีกทั้งยังเอาใจใส่ในด้านการรักษาสิ่งแวดล้อม โดยไม่มีน้ำทิ้งจากกระบวนการผลิต
เพราะได้นำน้ำจากถังตกตะกอนและจากการล้างถังกรองเข้าสู่กระบวนการผลิตน้ำใหม่ทั้งหมด
อีกทั้งใส่ใจในการจัดสภาพแวดล้อมสถานที่ทำงาน จนได้รับใบประกาศเกียรติคุณทองในโครงการ
“สถานที่ทำงานน่าอยู่ น่าทำงาน จากกรมอนามัย โดยผ่านเกณฑ์มาตรฐาน “สะอาด ปลอดภัย
ไร้มลพิษ มีชีวิตชีวา”

ค. การจัดหาผลิตภัณฑ์หรือบริการ กระบวนการผลิต

วัตถุดิบที่ใช้ในการผลิตน้ำประปาได้แก่น้ำในแม่น้ำแม่กลอง ซึ่งไม่มีต้นทุน
โดยนำมาผ่านกระบวนการในการผลิตน้ำประปาซึ่งสรุปพอได้สังเขปดังนี้

1.  สูบน้ำดิบจากแม่น้ำแม่กลอง (Raw Water)

2.  เติมสารเคมีเช่น สารส้ม คลอรีนขั้นต้น ปูนขาว โพลิเมอร์ (Chemical Addition)

3.  ผ่านขบวนการตกตะกอนในถังตกตะกอน (Sedimentation)

4.  ผ่านการกรองในถังกรองทราย (Filtration)

5.  ใส่คลอรีนขั้นสุดท้าย (Chlorination)

6.  เก็บในถังน้ำใส (Clear Water Tank)

7.  ส่งไปยังสถานีสูบส่งน้ำ (Transport to PWA, ready for distribution)

นอกจากนี้ เอ็กโกยังถือหุ้นในบริษัท จัดการและพัฒนาทรัพยากรน้ำภาคตะวันออก จำกัด (มหาชน)
(อีสท์ วอเตอร์) โดย ณ วันที่ 28 กุมภาพันธ์ 2552 เอ็กโกถือหุ้นในอีสท์ วอเตอร์
ในสัดส่วนร้อยละ 18.72 อีสท์ วอเตอร์
รับผิดชอบการพัฒนาและดำเนินการดูแลระบบท่อส่งน้ำดิบสายหลักในพื้นที่ชายฝั่งทะเลภาคตะวันออก
ครอบคลุมพื้นที่จังหวัดชลบุรี ระยอง ฉะเชิงเทรา ปราจีนบุรี สระแก้ว จันทบุรี และตราด

3. ผลกระทบต่อสิ่งแวดล้อม

เอ็กโกมีความประสงค์ที่จะประกอบธุรกิจโดยคำนึงถึงสิ่งแวดล้อม
และจะปฏิบัติให้ได้ตามข้อกำหนดตามกฎหมายและระเบียบที่เกี่ยวข้อง
รวมถึงข้อบังคับขององค์กรปกครองส่วนท้องถิ่นเช่น เทศบาล องค์การบริหารส่วนตำบล เป็นต้น
กรณีที่ไม่มีกฎหมายหรือระเบียบบังคับใช้ กลุ่มเอ็กโกจะปฏิบัติต่อสิ่งแวดล้อมด้วยความรับผิดชอบ โดย

-   ส่งเสริมให้พนักงานมีจิตสำนึกและความรับผิดชอบต่อสิ่งแวดล้อม

-   ประชาสัมพันธ์กับชุมชนในเรื่องเกี่ยวกับสิ่งแวดล้อม
    รวมทั้งแลกเปลี่ยนความรู้และประสบการณ์กับหน่วยงานอื่นเพื่อให้มีการรักษาสภาพแวดล้อม
    และปรับปรุงการปฏิบัติงานให้เหมาะสมกับสภาพแวดล้อมอย่างต่อเนื่องและสม่ำเสมอ

-   บริหารงานโดยมีเป้าหมายในการป้องกันไม่ให้เกิดผลกระทบต่อสิ่งแวดล้อม
    ทบทวนและประเมินผลการดำเนินงานอย่างต่อเนื่องและสม่ำเสมอเพื่อติดตามความก้าวหน้า
    และเพื่อให้แน่ใจว่าบริษัทได้ปฏิบัติตามนโยบายเกี่ยวกับสิ่งแวดล้อม

การบริหารงานด้านความปลอดภัย อาชีวอนามัย และสิ่งแวดล้อม

เพื่อให้การดำเนินงานตามนโยบายดังกล่าวข้างต้นของกลุ่มเอ็กโกเป็นไปในทิศทางเดียวกัน
และครอบคลุมถึงโรงไฟฟ้าที่จะเกิดขึ้นใหม่ในอนาคต
กลุ่มเอ็กโกจึงได้กำหนดโครงการกลยุทธ์ด้านระบบการบริหารจัดการความปลอดภัย อาชีวอนามัย
และสิ่งแวดล้อม (SHE) ในแผนธุรกิจและแผนงบประมาณประจำปี
โดยได้แต่งตั้งคณะกรรมการความปลอดภัย อาชีวอนามัย และสิ่งแวดล้อมของกลุ่มเอ็กโก
(คณะกรรมการ SHE) โดยมีสมาชิกประกอบด้วยผู้แทนจากบริษัทในกลุ่ม
ซึ่งจะทำหน้าที่พิจารณากำหนดแนวทางในการจัดทำแผนงานด้าน SHE เพื่อให้สอดคล้องกับนโยบาย
เป้าหมาย และแผนกลยุทธ์ รวมทั้งจัดให้มีการติดตามประเมินผลอย่างต่อเนื่อง

เพื่อส่งเสริมการดำเนินงานด้าน SHE คณะกรรมการ SHE จึงได้จัดทำฐานข้อมูลด้าน SHE
ของกลุ่มเอ็กโก (SHE Management System Database)
เพื่อเป็นแหล่งข้อมูลองค์ความรู้ของกลุ่มเอ็กโก
รวมทั้งแสดงถึงการมีส่วนร่วมของบริษัทในกลุ่มเอ็กโกในการรับรู้ข้อมูลข่าวสารและการเสนอข้อคิดเห็นต่างๆ
อย่างเสมอภาค

สถิติด้านความปลอดภัย

จากความใส่ใจในความปลอดภัยและอาชีวอนามัย
และระบบการจัดการด้านความปลอดภัยและอาชีวอนามัย
ที่กลุ่มเอ็กโกได้ยึดถือปฎิบัติอย่างต่อเนื่อง ส่งผลให้ในปี 2551
ไม่มีข้อพิพาทฟ้องร้องระหว่างบริษัทและพนักงาน และ
ไม่มีอุบัติเหตุในบริษัทย่อยที่ทำให้พนักงานต้องหยุดงานในปี 2551

การจัดการด้านสิ่งแวดล้อม

การจัดการทรัพยากรน้ำ และการบำบัดน้ำจากกระบวนการผลิต

กลุ่มเอ็กโกให้ความสำคัญกับการใช้น้ำอย่างคุ้มค่า
นอกเหนือจากความพยายามลดปริมาณการใช้น้ำเพื่อลดการใช้ทรัพยากรตั้งแต่ต้นทางแล้ว
จึงได้มีมาตรการนำเทคโนโลยีที่ทันสมัยมาใช้ในระบบปรับปรุงคุณภาพน้ำให้มีความเหมาะสมกับลักษณะของน้ำ
กล่าวคือ ใช้ระบบตะกอนเร่ง บำบัดน้ำเสียจากอาคารและสำนักงาน และใช้ระบบ
Neutralization บำบัดน้ำเสียที่ปนเปื้อนสารเคมีจากกระบวนการผลิต
ควบคู่ไปกับการปฎิบัติตามแผน
การจัดการคุณภาพน้ำอย่างเคร่งครัด

-   จัดทำแหล่งน้ำสำรองเพื่อใช้ในกระบวนการผลิตไฟฟ้า
    เพื่อไม่เป็นกระทบต่อการใช้น้ำของชุมชนโดยรอบ

-   ใช้น้ำที่ผ่านการบำบัดแล้วให้เกิดประโยชน์สูงสุด เช่น ใช้ในการเลี้ยงปลา
    และรดน้ำต้นไม้ในพื้นที่โรงไฟฟ้า

-   ตรวจสอบคุณภาพน้ำอย่างสม่ำเสมอ เป็นประจำทุกเดือน
    เพื่อให้คุณภาพน้ำอยู่ในเกณฑ์มาตรฐานก่อนปล่อย
    ออกสู่แหล่งน้ำธรรมชาติ เพื่อป้องกันและลดผลกระทบต่อแหล่งน้ำ
    รวมทั้งติดตามตรวจสอบระบบนิเวศทางน้ำบริเวณโรงไฟฟ้าอย่างสม่ำเสมอ

    -   พัฒนาและตรวจสอบสภาพการทำงานของระบบปรับปรุงคุณภาพอย่างสม่ำเสมอ ทุก 3
        เดือน หากมีระบบใด

  ชำรุด หรือเสียหายจะเร่งดำเนินการปรับปรุงแก้ไข เพื่อให้สามารถบำบัดน้ำเสียได้อย่างมีคุณภาพ

  -------------------------- ---------- ---------- ---------- -----------
  ปริมาณการใช้น้ำ               ปี 2551     ปี 2550     ปี 2549     หมายเหตุ
  อัตราการใช้น้ำดิบ (M³/GWh)                                      

  บฟร.                       1,248.16   1,320.00   1,110.14   

  บฟข.                       88.112     86.202     90.223     

  เอ็กโก โคเจน                1,401.00   1,370.00   1,373.00   

  ร้อยเอ็ด กรีน                 4,885.75   4,545.66   5,295.02   
  -------------------------- ---------- ---------- ---------- -----------

+-------------------------+----------+----------+----------+-----------+
| คุณ                      | ปี 2551   | ปี 2550   | ปี 2549   | หมายเหตุ   |
| ภาพน้ำที่ปล่อยออกจากโรงไฟฟ้า |          |          |          |           |
|                         |          |          |          |           |
| อุณหภูมิของน้ำหล่อเย็น ณ      |          |          |          |           |
| จุดปล่อย                  |          |          |          |           |
+-------------------------+----------+----------+----------+-----------+
| บฟร.                    | 33.4     | 34.3     | 34.0     | เกณฑ      |
|                         |          |          |          | ์ตามกฎหมาย |
|                         |          |          |          |           |
|                         |          |          |          | <= 40.00  |
|                         |          |          |          | C         |
+-------------------------+----------+----------+----------+-----------+
| บฟข.                    | 39.4     | 39.3     | 37.2     |           |
+-------------------------+----------+----------+----------+-----------+
| เอ็กโก โคเจน             | 34.1     | 34.8     | 36.5     |           |
+-------------------------+----------+----------+----------+-----------+
| ร้อยเอ็ด กรีน              | 25.04    | 28.73    | 29.22    |           |
+-------------------------+----------+----------+----------+-----------+

การจัดการมลภาวะทางอากาศ

ด้วยความใส่ใจในการควบคุมกระบวนการผลิตอย่างใกล้ชิดและมีประสิทธิภาพ
เป็นผลให้คุณภาพอากาศที่ปล่อยจากปล่องระบายอากาศของโรงไฟฟ้าในกลุ่มเอ็กโก
อยู่ในเกณฑ์ที่ดีกว่าคุณภาพมาตรฐานอากาศที่กฎหมายอนุญาตให้ปล่อยออก ทั้งนี้ กลุ่มเอ็กโก
ยังได้ดำเนินการแผนการจัดการคุณภาพอากาศอย่างต่อเนื่อง ดังนี้

-   ตรวจวัดคุณภาพอากาศจากปล่องระบายอากาศเป็นประจำทุก 6 เดือน

-   ตรวจสอบประสิทธิภาพการทำงานของอุปกรณ์บำบัดอากาศเสีย ทุก 3 เดือน

-   พัฒนาประสิทธิภาพการจัดการคุณภาพอากาศอย่างต่อเนื่อง ดังนี้

    -   โรงไฟฟ้าระยอง ได้ลดปริมาณ Oxide ของ Nitrogen โดยการฉีดน้ำเข้าห้องเผาไหม้

    -   โรงไฟฟ้าขนอม
        ได้ติดตั้งอุปกรณ์พ่นทรายและสามารถควบคุมฝุ่นที่เกิดจากการพ่นทรายทำความสะอาดอุปกรณ์ออกมาสู่สิ่งแวดล้อมภายนอก
        ด้วยระบบ Uncen trator และระบบถุงกรองฝุ่น(Cartridge)
        เพื่อรักษาสภาพแวดล้อมในการทำงานและคุณภาพอากาศในบริเวณใกล้เคียง
        และกำลังดำเนินการจัดทำหลังคาเพื่อป้องกันเพิ่มเติม

    -   โรงไฟฟ้าร้อยเอ็ดกรีน ซึ่งเป็นโรงไฟฟ้าชีวมวลที่ใช้แกลบเป็นเชื้อเพลิง
        ได้ดำเนินการจัดการขี้เถ้าแกลบที่เกิดจากการเผาไหม้
        โดยขี้เถ้าเบาที่ลอยออกไปพร้อมกับ Flue gas ได้ติดตั้งอุปกรณ์ดักจับฝุ่นแบบไฟฟ้าสถิตย์
        (Electrostatic Precipitator) และลำเลียงเข้า Silo เก็บขี้เถ้า
        ก่อนปล่อยลงสู่รถบรรทุกซึ่งต่อเติมกระบะอย่างมิดชิดทั้ง 4 ด้าน
        รวมทั้งมีการฉีดพรมน้ำเพื่อลดปริมาณการฟุ้งกระจายของฝุ่นขี้เถ้ส่วนขี้เถ้าหนักจะรวบรวมและขนย้ายโดยสายพานลำเลียงมายังห้องเก็บขี้เถ้า
        เพื่อแจกจ่ายแก่เกษตรกรในบริเวณใกล้เคียงเพื่อใช้ทำปุ๋ยต่อไป

+-------------------------+--------+---------+---------+-------------+
| คุณภาพ                   | ปี 2551 | ปี 2550  | ปี 2549  | หมายเหตุ     |
| อากาศที่ปล่อยออกจากโรงไฟฟ้า |        |         |         |             |
|                         |        |         |         |             |
| ออกไซด์ของไนโตรเจน (ppm) |        |         |         |             |
+-------------------------+--------+---------+---------+-------------+
| บฟร.                    | 149.79 | 164.87  | 139.22  | เก          |
|                         |        |         |         | ณฑ์ตามกฎหมาย |
|                         |        |         |         |             |
|                         |        |         |         | <= 200.00   |
|                         |        |         |         | ppm         |
+-------------------------+--------+---------+---------+-------------+
| บฟข.                    | 139.00 | 167.00  | 165.00  |             |
+-------------------------+--------+---------+---------+-------------+
| เอ็กโก โคเจน             | 58.9   | 70.2    | 86.9    |             |
+-------------------------+--------+---------+---------+-------------+
| ร้อยเอ็ด กรีน              | 117.41 | N/A     | 1.38*   |             |
+-------------------------+--------+---------+---------+-------------+
| ก๊าซซัลเฟอร์ไดออกไซด์ (ppm) | 45.63  | 43.37   | 2.04*   | เก          |
|                         |        |         |         | ณฑ์ตามกฏหมาย |
|                         |        |         |         | <= 60.00    |
|                         |        |         |         | ppm         |
+-------------------------+--------+---------+---------+-------------+

  หมายเหตุ

  * ใช้เกณฑ์การตรวจวัดเดิม
  ซึ่งไม่สามารถนำมาเปรียบเทียบกับค่าที่ได้จากการตรวจวัดตามเกณฑ์ใหม่ใน
  ปี 2550 และ 2551 และในปี 2550 = N/A

  บริษัท ผลิตไฟฟ้าขนอม จำกัด บริษัท ผลิตไฟฟ้าระยอง จำกัด และบริษัท เอ็กโก
  โคเจนเนอร์เรชั่น จำกัด
  ได้รับการยกเว้นการตรวจก๊าซซัลเฟอร์ไดออกไซด์ เนื่องจากใช้ก๊าซธรรมชาติเป็นเชื้อเพลิง

การจัดการมลภาวะทางเสียง

  โรงไฟฟ้าในกลุ่มเอ็กโก มีการตรวจวัดความดังของเสียงในพื้นที่ปฏิบัติงาน เป็นประจำทุก 3
  เดือน โดยกำหนด

จุดตรวจวัดไว้ 3 จุด ได้แก่ จุดกำเนิดเสียงภายในโรงไฟฟ้า ภายในห้องควบคุมในโรงไฟฟ้า
และบริเวณขอบรั้วโรงไฟฟ้า ซึ่งพบว่าภายในห้องควบคุมในโรงไฟฟ้า
มีค่าอยู่ในเกณฑ์มาตรฐานที่กฎหมายกำหนด ส่วนระดับเสียง ณ จุดกำเนิดเสียงภายในโรงไฟฟ้า
ในสภาพความเป็นจริงของการปฏิบัติงาน จะถูกควบคุมให้มีค่าอยู่ในเกณฑ์มาตรฐานที่กฎหมายกำหนด
กล่าวคือ หากผู้ปฏิบัติงานจะต้องปฏิบัติงานในจุดดังกล่าว
จะต้องสวมใส่อุปกรณ์คุ้มครองความปลอดภัยส่วนบุคคล เพื่อลดความดังของเสียงที่ผู้ปฏิบัติงานจะได้รับ
โดยได้มีการติดตั้งป้ายเตือนและกำหนดเป็นข้อบังคับให้ผู้ปฏิบัติงานทุกคนยึดถือปฏิบัติ

นอกจากนี้ โรงไฟฟ้าขนอม ยังได้เพิ่มจุดตรวจวัดระดับความดังของเสียง บริเวณบ้านพักพนักงาน
ซึ่งอยู่บริเวณโรงไฟฟ้า เพื่อให้มั่นใจในความปลอดภัยและอาชีวอนามัยของพนักงานที่พักอาศัย พบว่า
มีค่าอยู่ในเกณฑ์มาตรฐานที่กฎหมายกำหนด

  ------------------------------------------------------------------------------------------------------------------------------------------
  คุณภาพเสียงที่ปล่อยออกจากโรงไฟฟ้า   ปี 2551   ปี 2550   ปี 2549   หมายเหตุ
  ----------------------------- -------- -------- -------- ---------------------------------------------------------------------------------
  ระดับความดัง ณ จุดผลิต (dB(A))                               เกณฑ์ตามกฎหมาย <= 90 dB(A)

  บฟร.                          81.3     77.7     82.0     

  บฟข.                          130.7    104.1    103.6    

  เอ็กโก โคเจน                   88.2     88.1     94.7     

  ร้อยเอ็ด กรีน                    89.6     89.6     89.6     

  ระดับความดัง ณ ห้องควบคุม (dB(A))                            เกณฑ์ตามกฎหมาย <= 80 dB(A)

  บฟร.                          62.8     58.6     63.9     

  บฟข.                          68.8     68.6     69.1     

  เอ็กโก โคเจน                   65.5     67.0     64.7     

  ร้อยเอ็ด กรีน                    N/A      N/A      64.1     ปี 2550 และ 2551 ค่าจากการตรวจวัดความดังของเสียง ซึ่งเป็นค่าที่ต่ำกว่า 80 เดซิเบล เอ
                                                           หรือเป็นระดับเสียงที่เครื่องวัดเสียงสะสมไม่นำมาคำนวณเพื่อคำนวณหาปริมาณเสียงสะสมที่ผู้ปฎิบัติงานจะได้รับ
                                                           เป็นระดับเสียงตลอดเวลาการทำงาน

  ระดับความดัง ณ ขอบรั้วโรงไฟฟ้า                                เกณฑ์ตามกฎหมาย <= 70 dB(A)
  (dB(A))                                                  

  บฟร.                          50.9     48.3     56.6     วัด ณ ป้อมยาม (Security Kiosk)

  บฟข.                          56.3     52.4     53.4     

  เอ็กโก โคเจน                   64.3     63.5     69.6     

  ร้อยเอ็ด กรีน                    N/A      N/A      N/A      ไม่ได้ตรวจวัด
  ------------------------------------------------------------------------------------------------------------------------------------------

การจัดการวัสดุเหลือใช้

ด้วยความใส่ใจในการใช้ทรัพยากรอย่างคุ้มค่า โรงไฟฟ้าในกลุ่มเอ็กโก
จึงได้กำหนดวิธีการควบคุมและจัดการ

วัสดุเหลือใช้ ขยะมูลฝอย และกากของเสียอื่นๆ ภายโรงไฟฟ้าโดยยึดหลักการสำคัญ ดังนี้

-   ให้พนักงานทุกคนปฏิบัติงานและทำกิจกรรมทุกประเภทโดยให้เกิดขยะมูลฝอยน้อยที่สุด
    และให้นำขยะบางประเภทกลับมาใช้ประโยชน์อีก

-   มีการจัดการขยะอย่างถูกต้อง เริ่มต้นตั้งแต่การแยกประเภทขยะ วิธีการจัดเก็บ การขนถ่าย
    รวมทั้งการกำจัดที่เหมาะสมและถูกวิธี

-   สำหรับขยะปนเปื้อนและกากของเสียที่อาจส่งผลกระทบต่อสิ่งแวดล้อม
    ได้ว่าจ้างบริษัทผู้เชี่ยวชาญนำไปกำจัดต่อไป
    โดยปฏิบัติตามกฎหมายสิ่งแวดล้อมที่เกี่ยวข้องอย่างเคร่งครัด

โครงการเพื่อเสริมสร้างสิ่งแวดล้อมที่ดีให้กับโรงไฟฟ้าและชุมชนโดยรอบ

นอกจากกลุ่มเอ็กโก จะให้ความสำคัญกับการบริหารจัดการด้านสิ่งแวดล้อม
โดยพัฒนาระบบการจัดการที่มีประสิทธิภาพและปฎิบัติตามอย่างเคร่งครัดแล้ว
ยังส่งเสริมให้โรงไฟฟ้าของกลุ่มเอ็กโกดำเนินโครงการต่างๆ
เพื่อเสริมสร้างสิ่งแวดล้อมที่ดีให้กับโรงไฟฟ้าและชุมชนโดยรอบอย่างต่อเนื่อง

-   โครงการเพี่มพื้นที่สีเขียวโรงไฟฟ้าระยอง

เนื่องจากการผลิตกระแสไฟฟ้าด้วยก๊าซธรรมชาติ จะมีการปล่อย Exhaust Gas ที่มีก๊าซคาร์บอน
ไดออกไซด์สู่บรรยากาศ โรงไฟฟ้าระยองจึงเริ่มโครงการเพิ่มพื้นที่สีเขียวรอบบริเวณโรงไฟฟ้า
เพื่อดูดซับ
ก๊าซคาร์บอนไดออกไซด์ที่เกิดจากกระบวนการผลิตให้มากที่สุด
โดยดำเนินโครงการต่อเนื่องในระยะยาว 8 ปี ตั้งแต่ปี 2549 เป็นต้นมา
และมีเป้าหมายที่จะเพิ่มพื้นที่สีเขียวปีละ 1 แปลงๆละประมาณ 15 ไร่ รวมทั้งสิ้น 120 ไร่ โดยปี
2551 ได้ร่วมกับชุมชนปลูกต้นไม้ในพื้นที่ 45 ไร่ รวมปัจจุบัน ได้ดำเนินการเพิ่มพื้นที่สีเขียวแล้ว 75
ไร่

-   โครงการเพิ่มชีวิตให้ท้องน้ำ โรงไฟฟ้าขนอม

  ด้วยสถานที่ตั้งที่อยู่ติดกับท้องทะเล
  โรงไฟฟ้าขนอมจึงได้ริเริ่มให้มีการเลี้ยงปลากระพงในทางระบายน้ำ

หล่อเย็นจากโรงไฟฟ้าขนอม โดยเลี้ยงครั้งละ 5,000 ตัวปีละ 2 ครั้ง
เมื่อปลากระพงสามารถเจริญเติบโตได้ดีแล้ว จึงปล่อยสู่ท้องทะเล
ทั้งนี้เพื่อเป็นหลักประกันถึงการดูแลรักษาสภาพแวดล้อมภายในโรงไฟฟ้าและช่วยเพิ่มผลผลิตพันธุ์ปลากระพงที่มีคุณค่าทางเศรษฐกิจลงสู่ท้องทะเลมากขึ้นอีกทางหนึ่ง

-   โครงการปรับปรุงภูมิทัศน์บริเวณชายเขา โรงไฟฟ้าขนอม

โรงไฟฟ้าขนอม
เล็งเห็นความสำคัญของการเป็นส่วนหนึ่งของชุมชนและคุณค่าของต้นไม้ประจำถิ่นจึงริเริ่มโครงการปรับปรุงภูมิทัศน์บริเวณชายเขา
โดยปลูกต้นไม้ประจำจังหวัดภาคใต้ 14 จังหวัด รวม 14 ชนิด
เพื่อรวบรวมพันธุ์ไม้ที่เป็นต้นไม้ประจำจังหวัดมาปลูกบริเวณพื้นที่สีเขียวริมเขาชัยสน
นอกจากจะช่วยเพิ่มความสวยงามและเป็นจุดพักผ่อนหย่อนใจสำหรับพนักงานและประชาชนแล้ว
ยังสามารถเผยแพร่ความรู้เกี่ยวกับต้นไม้ประจำถิ่นให้กับชุมชนด้วย

-   โครงการอนุรักษ์สายพันธุ์กล้วย โรงไฟฟ้าขนอม

เพื่อเป็นการอนุรักษ์สายพันธุ์และเพิ่มความชุ่มชื้นแก่ดิน บริเวณชายเขาและสนามหญ้า
โรงไฟฟ้าขนอมได้จัดทำโครงการอนุรักษ์สายพันธุ์ โดยปลูกกล้วยสายพันธุ์ต่างๆ จำนวนกว่า 200 ต้น
พร้อมจัดทำป้ายโครงการและป้ายพันธุ์กล้วย
เพื่อให้เป็นแหล่งเรียนรู้ของพนักงานและชุมชนบริเวณใกล้เคียง

-   โครงการผลิตปุ๋ยชีวภาพจากขี้เถ้าแกลบ โรงไฟฟ้าร้อยเอ็ด กรีน

จากการผลิตไฟฟ้าที่ใช้แกลบเป็นเชื้อเพลิง โรงไฟฟ้าร้อยเอ็ด กรีน
ได้นำขี้เถ้าแกลบที่เกิดจากการเผาไหม้ในกระบวนการผลิต มาใช้เป็นวัสดุผลิตปุ๋ยชีวภาพ
โดยจัดทำเป็นโครงการผลิตปุ๋ยชีวภาพจากขี้เถ้าแกลบ
เพื่อให้ความรู้แก่เกษตรกรในพื้นที่ใกล้เคียงโรงไฟฟ้า ในการลดใช้ปุ๋ยเคมี
และหันมาใช้ปุ๋ยที่เป็นมิตรต่อสิ่งแวดล้อม

-   โครงการ Cleaning Day โรงไฟฟ้าร้อยเอ็ดกรีน

เพื่อความสะอาดและภูมิทัศน์ที่สวยงามของพื้นที่โรงไฟฟ้า โรงไฟฟ้าร้อยเอ็ดกรีน
ได้จัดให้มีโครงการทำความสะอาดโรงไฟฟ้า ทุกวันพฤหัสบดี
โดยผู้บริหารและพนักงานได้ร่วมแรงร่วมใจกัน

การปฎิบัติตามข้อกำหนดและกฎหมายด้านสิ่งแวดล้อม

ในการจัดการด้านสิ่งแวดล้อม
กลุ่มเอ็กโกถือว่าการปฎิบัติอย่างถูกต้องตามข้อกำหนดทางกฎหมายเป็นการดำเนินงานขั้นพื้นฐานที่โรงไฟฟ้าทุกแห่งจะต้องปฎิบัติตามอย่างเคร่งครัด
และได้มุ่งมั่นให้มีการจัดการด้านสิ่งแวดล้อมให้ดีกว่ามาตรฐานและข้อกำหนดต่างๆ เสมอ ดังนั้น
เมื่อกลุ่มเอ็กโกขยายกิจการไปยังพื้นที่ใหม่ๆ หรือดำเนินการโรงไฟฟ้าแห่งใหม่
จะมีมาตรการในการจัดการสิ่งแวดล้อมของบริษัทใหม่ที่ก่อตั้งขึ้น
โดยยึดหลักการและขั้นตอนตามระบบการจัดการความปลอดภัย อาชีวอนามัย และสิ่งแวดล้อม
กลุ่มเอ็กโก ที่สำคัญคือจะต้องปฏิบัติอย่างถูกต้อง สอดคล้องกับกฎหมายและข้อกำหนดของพื้นที่นั้นๆ
ทุกประการ

ประสิทธิภาพการดำเนินงานด้านความปลอดภัย อาชีวอนามัย และสิ่งแวดล้อม

ความสำเร็จในบริหารจัดการด้านความปลอดภัย อาชีวอนามัย
และสิ่งแวดล้อมอย่างต่อเนื่องทำให้โรงไฟฟ้าในกลุ่มเอ็กโกได้รับการยอมรับจากสถาบันต่างๆ โดย
บฟข.
ได้รับรางวัลสถานประกอบการที่ปฎิบัติตามมาตรการในการรายงานวิเคราะห์ผลกระทบสิ่งแวดล้อมและมีการจัดการสภาพแวดล้อมดีเด่นประจำปี
2551 (EIA Monitoring Awards)
จากสำนักนโยบายและแผนทรัพยากรธรรมชาติและสิ่งแวดล้อม
กระทรวงทรัพยากรธรรมชาติและสิ่งแวดล้อม ซึ่งโรงไฟฟ้าขนอม
ได้รับรางวัลอันทรงเกียรตินี้เป็นครั้งที่ 7 ติดต่อกัน นับตั้งแต่ปี 2543 (ปี 2546-2547
ไม่มีการพิจารณามอบรางวัล) นอกจากนั้น ยังได้รับรางวัลสถานประกอบการดีเด่นด้านความปลอดภัย
อาชีวอนามัย และสภาพแวดล้อมในการทำงาน ระดับประเทศ ประจำปี 2551 ต่อเนื่องเป็นปีที่ 9
ติดต่อกัน และได้รับรางวัล
สถานประกอบการดีเด่นด้านแรงงานสัมพันธ์และสวัสดิการ ต่อเนื่องเป็นปีที่ 2 ติดต่อกัน
จากกรมสวัสดิการและคุ้มครองแรงงาน กระทรวงแรงงาน รวมทั้งได้รับโล่ประกาศเกียรติคุณ
"โครงการรณรงค์ลดสถิติอุบัติเหตุจากการทำงานให้เป็นศูนย์” ประจำปี 2551 ระดับเงิน
จากสถาบันความปลอดภัยในการทำงาน กรมสวัสดิการและคุ้มครองแรงงาน กระทรวงแรงงาน
และได้รับรางวัลโครงการส่งเสริมการแสดงความรับผิดชอบของโรงงานอุตสาหกรรมต่อสังคม
(CSR-DIW) เป็นโรงไฟฟ้าแห่งแรกและแห่งเดียวในประเทศไทย

พร้อมกันนี้ ร้อยเอ็ด กรีน ได้รับรางวัลสถานประกอบการดีเด่น ด้านความปลอดภัย อาชีวอนามัย
และสิ่งแวดล้อม ระดับจังหวัด ประจำปี 2551 จากกรมสวัสดิการและคุ้มครองแรงงาน
กระทรวงแรงงาน

4. งานที่ยังไม่ได้ส่งมอบ

เอ็กโกมีโครงการที่อยู่ระหว่างการดำเนินการพัฒนาโครงการ 1 โครงการได้แก่
โครงการโรงไฟฟ้าน้ำเทิน2ซึ่งอยู่ระหว่างการก่อสร้างและคาดว่าจะสามารถเดินเครื่องเชิงพาณิชย์ได้ในเดือนธันวาคม
2552